Millioner postet i stadion til konkurstruede Vendsyssel FF - NordsøPosten.dk\nMillioner postet i stadion til konkurstruede Vendsyssel FF\nFodboldklubben Vendsyssel FF sætter fokus på landsdelen og giver de unge nogle lokale at se op til. Derfor håber Hjørring Kommune, at trådene i klubben redes ud.\n30. juni 2021 - Opdateret d. 1. juli 2021\nArne Boelt, borgmester i Hjørring Kommune, er klar til at tage imod flygtninge, hvis det bliver nødvendigt. I Hjørring drejer det sig om, hvad der svarer til omkring tre familier. Foto: Katja Schlaikier.\nKaosset fortsætter i 1. divisionsklubben Vendsyssel FF. For anden gang på få måneder udeblev lønnen til både spillere og klubbens administrative personale fra klubbens schweiziske ejere Core Sports Capital.\nIngen i klubben har hørt fra de schweiziske ejere, der ifølge TV2 Nords oplysninger har tømt klubkassen for de omkring 4,5 millioner kroner, der var tilbage.\nTV2 Nord har onsdag været i kontakt med Core Sports Capital. De fortæller, at der i øjeblikket er gang i nogle forhandlinger, og at de derfor ikke ønsker at udtale sig om situationen.\nFodboldklubben er vigtig for Hjørring Kommune\nHvordan det ender i fodboldklubben Vendsyssel FF er altså endnu usikkert. Men en ting, der er helt sikkert er, at klubbens tilstedeværelse spiller en stor rolle for Hjørring Kommune.\nKommunen har i de seneste år investeret adskillige millioner kroner for at sikre Vendsyssel FF optimale forhold. I sommeren 2019 stod den nye udbygning af Nord Energi Arena i Hjørring klar. En udbygning, der lever op til DBU’s regler, og derfor gør det muligt for Vendsyssel FF at spille på hjemmebane i superligaen. Den kostede 17,5 millioner kroner.\nVendsyssel FF skal betale 610.000 kroner om året i stadionleje. Lejen er skåret ned fra 850.000 kroner om året, fordi klubben havde en trængt økonomi, og coronanedlukningen heller ikke gjorde det nemt at bevare en indtægt. Men nu har fodboldklubben svært ved at betale, og er truet på eksistensen.\n1. Viceborgmester Per Møller er ærgerlig over situationen i Vendsyssel FF. Klubben er nemlig vigtig for Hjørring Kommune. Foto: Katja Schlaikier/TV2 Nord.\n– Det ville være rigtig ærgerligt, hvis klubben går konkurs eller den lukker og bliver tvangsnedrykket. Jeg synes det ville være rigtig ærgerligt for vores by og for vores landsdel, siger Per Møller (C), der er 1. viceborgmester i Hjørring Kommune.\nOgså borgmester Arne Boelt (S) er ærgerlig over situationen\n– Hvis vi ikke har Vendsyssel FF vil det betyde mindre omtale. Vi kommer mindre på Danmarkskortet, og det vil jo give et manglende niveau i eliten i forhold til alle vores ungdomsspillere på drengesiden. De vil mangle nogle lokale at se op til, siger han.\n– Økonomien skal vi nok klare\nRent økonomisk vil Hjørring Kommune gå glip af en leje på 610.000 kroner om året. Samtidig med at den gæld på omkring to millioner kroner, som klubben også har til kommunen, måske heller aldrig vil blive betalt. Dog giver Hjørring Kommune også et stort antal sponsorkroner tilbage til klubben – hvilket betyder, at kommunen samlet vil gå klip af omkring 200.000 kroner om året.\n– Økonomien skal vi nu nok klare, hvad værre er, er jo, at ti til 12 års hårdt og godt arbejde fra erhvervslivet, fra klubben, fra frivillige måske bare bliver en saga blot, og så skal man starte nede i Danmarksserien. Det ville være brandærgerligt, siger Per Møller.\nOgså borgmesteren understreger, at det ikke vil få betydning for kommunens økonomi, hvis de i fremtiden skal undvære lejeindtægter fra Vendsyssel FF.\n– Det kommer ikke til at gå ud over kernevelfærden, men det kommer til at gå ud over de borgere, som gerne vil op og se fodbold på stadion, siger han.\nSelvom situationen omkring 1. divisionsklubben er usikker, så handler det om, at se på det positive, lyder det fra Per Møller.\n– Vi har stadig Fortuna Hjørring, som hører til blandt de allerbedste. Vi har Danacup, når de kommer tilbage igen næste år. Der er stadig muligheder for at skulle lave noget her på stadion. Jeg håber på det bedste. Jeg håber, at man får reddet trådene ud. Og ellers har vi et fantastisk stadion. Det sidste stadion stod i næsten 70 år. Det kommer det her jo også til.\nHjørring Golfklub fik foræret 100 hektar bag lukkede døre\nTags: hjørring kommunePer MøllerVendsyssel FF\nOg jeg som troede vi var en fattig kommune, skønt at der er så mange penge i kassen at et par millioner ikke betyder noget. Dejligt med sådan en udmelding fra vores borgmester så kan man være mere rolig.\nNår det drejer sig om stadion og teater, mangler kommunen ikke penge….


Ny analyse skal være med til at bane vejen for klimaneutral skibsfart | Søfartsstyrelsen\nNy analyse skal være med til at bane vejen for klimaneutral skibsfart\nInnovation og forskning Internationalt samarbejde Miljø og energi\nEn international analyse af innovationsbehov for at opnå klimaneutral skibsfart peger på nogle af de kommercielle og innovative udfordringer, der skal løses.\nEn ny international analyse af innovationsbehov for at opnå klimaneutral international skibsfart konkluderer, at mange af de grønne brændstofteknologier allerede er veludviklede og klar til brug i fx større demonstrationsprojekter. Men for at vi kan opnå en klimaneutral international skibsfart, er der, trods den positive teknologiske udvikling, stadig betydelige både kommercielle, regulatoriske og innovative udfordringer, der skal løses.\nAnalysen er udarbejdet af Oxford Research og Danmarks Tekniske Universitet på vegne af Søfartsstyrelsen og er et af Danmarks bidrag til det internationale offentlige-private partnerskab ’Zero-Emission Shipping Mission’. Analysen skal bidrage med ny viden til offentlige og private interessenter om vejen frem mod klimaneutral skibsfart, og den vil bl.a. blive brugt til at videreudvikle og prioritere de initiativer og aktiviteter, som Zero-Emission Shipping Mission skal tage fat på at løse for at nå sine mål i 2030. Det gælder både på kort og på lang sigt.\nI denne uge på COP26 i Glasgow blev analysen brugt som udgangspunkt for flere paneldiskussioner. Blandt andet blev vejen frem mod 2030 drøftet og ikke mindst nødvendigheden af offentligt-privat samarbejde på tværs af hele værdikæden, hvis vi skal opnå kommerciel levedygtig klimaneutral skibsfart.\nLæs 2-siders resumé af analysen her\nLæs en udvidet sammenfatning af analysen her\nDu kan læse mere om Zero-Emission Shipping Mission her


De fleste internet virksomheder giver nu om dage et stort udvalg af leveringsudgaver. Det mest populære er nu til dags at få sendt til en pakkeshop, hvor det er muligt at hente din nyindkøbte vare når det passer ind i din hverdag. Fragttypen er nemlig ekstremt uproblematisk, og typisk ligeledes den mindst kostelige fragtform.\nDu burde endvidere vælge at få ordren leveret til din lejlighed eller til hvor du arbejder. Fragtløsningen er til tider en lille smule mere pebret, men ligeledes særdeles smart. Den prisbilligste løsning til levering vil dog utvivlsomt være at hente ordren selv, men den løsning betinges af at du har bopæl nærved internet forretningens lager.\nLeveringshastigheden er ret så aktuel hvis man har brug for pakken øjeblikkeligt, og i det øjemed er det forholdsvis væsentligt at vi ser nærmere på den anslåede leveringstid for det aktuelle produkt.\nEn masse internet butikker præsterer dag-til-dag levering på en masse varer, der dog regnes ud fra at ordren lægges forinden et konkret klokkeslæt, så at de kan nå at få ordren ekspederet inden lagerpersonalet får fri.\nDet har vist sig at være i høj grad uproblematisk for almindelige mennesker at finde de laveste priser hos forskellige internet selskaber og til gengæld har adskillige e-handler fundet det nødvendigt at reducere prisniveauet på deres varer – til babyer og børn, og yderligere også til damer og herrer – drastisk, og endda nogle gange tilbyde fragt uden beregning.\nDet kan til hver en tid være lønsomt at inspicere indtil flere e-firmaer efter tilbud forinden du bestiller, så man er sikker på at indhente den mest attraktive pris.\nDu må bare ikke overse, at i tilfælde af at en online shop afhænder produkter til en salgspris der kan virke kolossalt gunstig, så kunne det mange gange være et fingerpeg om en snydagtig butik. Kortbestillinger er i hvert fald dækket ind under en lov, der dækker folk overfor svindlende e-handler.\nVi tilråder bestillinger med betalingskort eller mobilbetaling. Som et alternativ kan du benytte en afbetalingsordning som eksempelvis ViaBill, hvis du vil dække betalingen over flere uger.\nGennemses af jurister der har nøje kendskab til bestemmelserne på området\nFør nogen køber på en forhandler på nettet bør de i og for sig få overblik over deres vilkår, det er dog mange gange ikke super interessant.\nEt nemmere alternativ kan derfor være at finde ud af om e-shoppen er verificeret af e-mærket, da det kan være en erklæring om at internet forretningen adlyder de gældende danske regler, og at forretningen undertiden kigges til af sagkyndige der forstår vilkårene. Det giver dig genvej til at få assistance, hvis du forvoldes besvær som følge af din bestilling.\nEn hel del internet shops giver dag-til-dag fragt\nTrustpilot byder på ganske passende chancer for at blive klogere på en række forhenværende kunders evalueringer og derfor foreslår vi, at du analyserer e-forhandlerens anmeldelser forinden du handler.\nFacebook fører til tilsvarende de facto habile chancer for at få kendskab til webbutikkens popularitet. Foruden det ser vi faktisk internet forhandlere hvor du kan frembringe en bedømmelse af deres køb, som ligeledes må udnyttes til at fornemme tilfredsheden hos kunderne.\nWebsitet er finansieret af indtægter fra reklamer. Vi har tætte samarbejder med en masse online forretninger eftersom vi markedsfører firmaernes produkter, og tjener provision hvis en bruger fra vores side laver en transaktion.


Mette Mandrup – Korrespondenterne.dk\nHvor: Beograd, Serbien\nHvorfor: Serbien er inde i en interessant udvikling i disse år. Landet er ved at ryste borgerkrigens tunge skygge af sig, og det sker blandt andet ved, at serberne har søgt om EU-medlemskab. Det betyder, at der lurer et internt opgør om Kosovo, og at mange politiske tiltag skal indføres på kort tid. Men Serbien er meget andet end borgerkrig og territoriestridigheder. Landet kan byde på kulturel mangfoldighed, iværksættervilje, gode skibakker og masser af fantastisk mad, så området egner sig til både politiske nyheder og reportager eller features fra en overset del af Europa. Hovedstaden Beograd er en international metropol, som byder på masser af kulturelle tilbud og et natteliv i særklasse, men den tunge skygge fra kommunisttiden hviler stadig over byen i form af betonarkitektur og bombede bygninger, der står som tavse monumenter over borgerkrigen.\nBiografi: Efter jeg blev færdiguddannet fra Journalisthøjskolen i 2008, har jeg arbejdet for Nyhedsbureauet Direkt og Mediehuset Ingeniøren. Sideløbende har jeg læst en kandidatgrad og regner med at kunne aflevere mit speciale i sommeren 2012, og derefter kan jeg kalde mig cand.public. med tilvalg i ledelse, økonomi og finansielle markeder. Min praktiktid delte jeg mellem Penge & Privatøkonomi og Børsen.\nKunder og samarbejdspartnere: Kontakt: mail [@] mettemandrup.dk\nJeg l�ser dagligt: Balkan Insight, danske medier, Financial Times, The Guardian, EU Observer. Desuden læser jeg The Economist og MagasinerØst\n9 Jugoslaviens enke er død\nAf: Mette Mandrup\nDato: oktober 26, 2013\nJovanka Broz, der var enke efter Jugoslaviens mangeårige leder Josip Broz Tito, er død. Hun blev 88 år gammel og døde den 20. oktober i Beograd. I dag bliver hun begravet ved siden af sin mand i hans mausoleum, Blomsterhuset. Jovanka Broz var ikke bare Jugoslaviens førstedame og Titos enke; hun var også enke til Jugoslavien. Hun var enke til ideen om, at Vestbalkans lande kunne leve sammen i et fælles land, ... Læs mere ›\nSerbien aflyser homoparade\nDato: september 30, 2013\nFor tredje år i træk valgte de serbiske myndigheder at aflyse den årlige LGBT-parade, fordi en sikkerhedsvurdering konkluderede, at det ikke var muligt at beskytte deltagerne i demonstrationen. Cirka 15 timer inden Beograds parade for seksuelle minoriteter skulle begynde, valgte myndighederne fredag aften at melde ud, at de ikke ville kunne sørge for demonstranternes sikkerhed. Det betød rent praktisk, at p ... Læs mere ›\nModdemonstranter ville dræbe Montenegros bøsser\nDato: juli 25, 2013\nFor første gang nogensinde afholdt Montenegro en parade for de homoseksuelle, men de blev mødt af flere hundrede moddemonstranter, som sang om at ”dræbe bøsserne”. ... Læs mere ›\nSerbisk pressefrihed er under pres\nDato: december 28, 2012\nTanja Jankovic har fået tæv af politiet i Serbien, efter hun har skrevet kritiske artikler om politiet i Vranje. Både hun og hendes familie blev overfaldet. ... Læs mere ›\nSerbisk vrede over frikendelse af kosovarsk frihedskæmper\nDato: november 30, 2012\nDet politiske Serbien reagerede med stor vrede, da den internationale domstol i Haag frifandt albanske Ramush Haradinaj, der er tidligere chef for Kosovos befrielseshær. I befolkningen var reaktionen mere afdæmpet. ... Læs mere ›\nGadekunsten blomstrer i Beograd\nDato: september 05, 2012\nRundt omkring i Beograds gader dukker der mere og mere gadekunst op. Mellem de store mængder grafitti, som ofte blot udgør et navn eller et nationalistisk slogan, placerer kunsterne deres værker, og i modsætning til mange andre storbyer får gadekunsten ofte lov at blive hængende. ... Læs mere ›\nUklare valgresultater skaber spænding i Serbien\nDato: maj 08, 2012\nDet serbiske parlaments- og præsidentvalg, der løb af stablen søndag, viste tæt løb mellem den siddende regering og oppositionspartiet SNS. De kommende ugers forhandlinger om regeringsmagten kan blive afgørende for Serbiens fremtid. ... Læs mere ›\nSolgte Jugoslavien hemmeligt rumprogram til USA?\nDato: januar 14, 2012\nI foråret 2013 vil Boštjan og Žiga Virc offentliggøre en dokumentarfilm, hvor de hævder at dokumentere, at USA aldrig var nået til månen uden Jugoslaviens hjælp. Neil Armstrongs store skridt for menneskeheden, da han landede på månen i 1969, var aldrig blevet til noget, hvis USA ikke havde fået hjælp af et hemmeligt, jugoslavisk rumprogram. Det påstår i hvert fald Boštjan og Žiga Virc, der i foråret 2013 vi ... Læs mere ›\nKosovo spænder ben for Serbiens EU-drømme\nDato: december 09, 2011\nEU's stats- og regeringschefer har afvist at optage Serbien på sin kandidatliste, fordi forhandlingerne med Kosovo ikke er nået langt nok. Landet kan dog se frem til at komme på listen til februar, hvor Danmark kommer til at sidde for bordenden under forhandlingerne. ... Læs mere ›\nTwitter\tMest læste artiklerNy palæstinensisk FN-status – politisk teater eller et skridt mod selvstændighed? FN opgraderer Palæstinas medlemskab mens USA og Israel surmuler USAs homoseksuelle fejrer nyvunden sejr i Højesteret på Pride 2013 [billedserie] Serbisk pressefrihed er under pres Den hollandske julemand kritiseres for racisme Englands 'Gangnam Style' handler om fisk til en tier Schweiziske kvinder har stadig svært ved at balancere karriere og familie Hvad nu, hvis Berlusconi har ret? På pension efter at have betjent mere end 350.000 kunder Fred er mantraet forud for valget i Kenya Støt os via FlattrNetværk af danske journalister i udlandetSamarbejdspartnere\tMagasinet Kollaps


Felterne Startdato - Office Support\nFeltet Startdato viser den dato, en tildelt ressource er planlagt til at starte arbejdet på en opgave. Du kan lade Microsoft Office Project beregne startdatoen for tildelingen, eller du kan selv angive den.\nDer findes flere kategorier af felterne Startdato.\nHvordan beregnes det Ressourcens startdato beregnes i Project som den tidligste startdato for alle ressourcens tildelinger.\nAnvendelsesmuligheder Føj feltet Startdato til et ressourceark, når du vil se eller filtrere efter ressourcernes tidligste startdatoer.\nEksempel Du vil se, hvornår Jens er planlagt til at starte på den første af ti tildelte opgaver. Du tilføjer feltet Startdato i visningen Ressourceark, hvor du får vist den tidligste planlagte startdato for alle Jens' tildelinger.\nHvordan beregnes det Tildelingens startdato beregnes i Project på grundlag af ressourcekalender og opgaveafhængigheder Opgavens startdato og eventuel forskydning af tildelinger tages også med i betragtning på følgende måde:\nStartdato (tildeling) = Startdato (opgave) + Forskydning (tildeling)\nHvis du angiver en startdato for tildelingen, som er senere end startdatoen for opgaven, indsættes forskellen som tildelingsforskydning i Project.\nAnvendelsesmuligheder Føj feltet Startdato til visningen Opgaveforbrug eller Ressourceforbrug, når du vil se, filtrere eller redigere planlagte startdatoer for tildelinger.\nEksempel Du skal gennemgå alle startdatoer for de syv mennesker, der er tildelt til opgaven "Skrive forslag". Du skal tilføje feltet Startdato i visningen Opgaveforbrug. Under opgaven "Skrive forslag" kan du se startdato for hver ressource, der er tildelt til opgaven.\nBemærkninger Når du angiver færdiggørelsesprocenten eller det faktiske arbejde, omlægges det resterende arbejde muligvis omkring statusdatoen i Project, og dette kan ændre på de planlagte startdatoer på de efterfølgende opgaver og tilknyttede tildelinger. Hvis du foretrækker det, kan du lade værdierne i disse opfølgningsfelter i projektet stå som oprindeligt planlagt, også selvom afsluttet arbejde er placeret i fremtiden eller resterende arbejde i fortiden. Klik på Indstillinger i menuen Funktioner. Fjern markeringen i afkrydsningsfelterne Flyt slutdatoen for afsluttede dele efter statusdatoen tilbage til statusdatoen og Flyt startdatoen for resterende dele inden statusdatoen frem til statusdatoen under fanen Beregning.


Windows Defender Status Manager tilføjer Defender System Tray Icon & Scan med Windows Defender til kontekstmenu - windows 8 guider\nI modsætning til sine forgængere leveres Windows 8 med en opgraderet version af Windows Defender, som nu indeholder mange af de funktioner, der er tilgængelige i Microsoft Security Essentials. Faktisk er Windows Defender i Windows 8 Microsoft Security Essentials i forklædning. Det giver samme niveau beskyttelse som Security Essentials.\nWindows Defender i Windows 8 hjælper med at beskytte din pc mod virus, spyware og anden skadelig software i realtid.\nMens Windows Defender i Windows 8 er ret godt, mangler det nogle vigtige funktioner, der er til stede i Security Essentials. For det første mangler statusstatusikonet på systemstatusfeltet, der viser pc'ens sikkerhedsstatus. Defender bruger røde, grønne og gule farvekoder til at vise sikkerhedsstatus for din pc, men du skal åbne Windows Defender for at få vist sikkerhedsstatus.\nEvnen til at scanne en fil lige fra kontekstmenuen er en anden manglende funktion. Det er, i modsætning til Security Essentials, at Windows Defender i Windows 8 ikke viser Scan with Windows Defender, når du højreklikker på en fil.\nIfølge Microsoft kører Windows Defender i baggrunden og meddeler kun brugeren, hvis der er specifikke handlinger at tage. Selvom det er muligt at starte Defender og derefter browse til den fil / mappe, du vil scanne, ville (Custom Scan) ikke være rart, hvis vi kunne scanne filer og mapper ved at højreklikke på dem?\nOmkring fem måneder tilbage viste vi dig, hvordan du tilføjer den manglende Scan with Windows Defender-løsning til kontekstmenuen. I dag skal vi dele et glimrende stykke software til Windows 8-brugere, der relayer på Windows Defender.\nWindows Defender Status Manager er et gratis program, som ikke kun tilføjer den manglende Scan with Windows Defender-indstilling til den globale kontekstmenu, men tilføjer også Defender statusikonet til systembakken. Ifølge udvikleren bruger Defender Status Manager standard Windows Security APIs til at overvåge sikkerhedsstatus.\nInstallationsfilen til Windows Defender Status Manager kommer i en zip-fil. Download zip-filen fra udviklerens side (link, der findes i slutningen af denne artikel), udpak det på skrivebordet eller en anden mappe, og dobbeltklik derefter på installationsfilen for at begynde at installere det praktiske program.\nNår installationen er færdig, vises Windows Defender-ikonet i systembakken og også Scan med Windows Defender, når du højreklikker på en fil eller mappe. Ligesom Windows Defender bruger Defender Status Manager røde, gule og grønne farvekoder for at vise sikkerhedsstatus på din pc. Højreklik på ikonet Defender-bakke for at se Åbn Windows Defender-indstillingen.\nDownload Den komplette Windows 7 Genvej eBook Now (PDF)\nGratis Vækkeur til Windows Desktop\n4 Gratis mappe ikon farveveksler software til Windows 10


Motorsporten.dk - Historisk Rally - Dansk femteplads i Monte-Carlo\nDansk femteplads i Monte-Carlo\nOtto og Britta Kristensen kørte fremragende på sidste nat-etape i det historiske rally\nDet danske rallyhold, Otto og Britta Kristensen i Lancia Fulvia 1.3S fra 1970, leverede en fremragende indsats under "de lange knives nat", den afgørende og sidste etape i Rallye Monte-Carlo Historique.\nEfter at være startet ud på etapen fra en niendeplads lå de nummer 6 efter den første specialprøve og havde allerede nået femtepladsen efter den anden. Og efter sidste specialprøve havde de i nattens løb kørt 53 strafsekunder ind på løbets vindere, nordmændene Monty Karlan og Stein Roed i Volvo 142 fra 1972. Ved målet i Monaco onsdag morgen var de dog stadig 270 strafsekunder efter vinderne, men kun 9 strafsekunder svarende til 9/10 sekund fra en fjerdeplads.\nMed dette resultat har Otto og Britta Kristensen atter bevist, at de hører til den absolutte europa-elite, når det gælder historisk rally. Konkurrencen blandt de bedste 50 hold er så hård, at marginaler, tilfældigheder samt held og uheld afgør placeringerne mellem de første 10 i et løb som det historiske Monte-Carlo rally. I 2002 vandt ægteparret Kristensen løbet, sidste år lå de nr. 3, da de fik tekniske problemer, og i år blev det altså til en femteplads.\nMuligheden for en førsteplads satte de til i søndags, hvor deres triptæller ikke viste nøjagtigt nok, men alligevel var de særdeles tilfredse:\n"Vores mål var at komme blandt de bedste 10, og det klarede vi - godt og vel endda," sagde en træt, men glad Otto Kristensen på havnen i Monaco onsdag formiddag.\nAlle de øvrige danskere forbedrede deres placeringer dag for dag gennem løbet. Lars Bækkelund og Arne Pagh i Fiat 128 Coupé fra 1970 rykkede fra nr. 95 på førstedagen op til en slutplacering som nr. 65. Preben Kristoffersen og Knud Hedegaard i Mini Cooper fra 1968 gik fra nr. 148 til 115, Henrik Clausen og Preben Sunke i Triumph Spitfire rykkede op fra nr. 180 til 138, mens Kaj Bertelsen og Erik Rasmussen i Ferrari 275 GTB fra 1965 endte som nr. 162 mod 193 på førstedagen i alperne.\nOg de uheldige helte, Hilmar Andersen og Henning Friborg i Volvo 123 GT fra 1967, der søndag måtte reparere benzinpumpe midt på en specialetape, rykkede fra en håbløs placering som nr. 270 op til en slutplacering som nr. 177.\nHermed har en flok danske rallykørere, alle vel over de 50 år, bevist, at de kan være med i et hårdt løb som Rallye Monte-Carlo Historique. Og Otto og Britta Kristensen fik endnu en gang slået fast, at de kan køre lige op med de allerbedste inden for historisk rallysport.


Hård hånd: Sådan styrer Steve Jobs Apple | Mobilsiden.dk\nMobilsiden.dk / Nyhedsoversigt / Hård hånd: Sådan styrer Steve Jobs Apple\nHård hånd: Sådan styrer Steve Jobs Apple\nAf Peter Engels Ryming, Kilde: Mobilsiden.dk 11. maj 2011 Kl. 06:06\nDen mislykkede lancering af MobileMe-tjenesten i 2008, fik æblechefen til at gå op i en spids. Ny artikel afslører, hvordan det er er at være ansat hos Apple.\nAt afsløre hvordan Steve Jobs kører Apple, er som at afsløre en magikers tricks. Ikke desto mindre har det seneste nummer af magasinet Fortune en lang artikel under titlen "Inside Apple".\nI artiklen fortælles der, via en række interviews med tidligere ansatte, hvad det koster at hæve lønchecken hos Apple.\nBlandt andet får vi indsigt i hvordan Steve Jobs reagerede, da Apple lancerede sin MobileMe-tjeneste i 2008. Tjenesten var ustabil og langsom, og brugerne klagede over at emails forsvandt i der blå.\nIfølge artiklens forfatter, Fortune-redaktøren Adam Lashinsky, samlede Jobs det ansvarlige team og beskyldte dem for at skade Apples ry. Derefter spurgte han dem, hvad den nye tjeneste skulle kunne. Da han fik svar på det, skreg han: "Så hvorfor helvede gør den det så ikke?".\nInden mødet var slut, havde Jobs udpeget en ny chef for projektet og kort efter mødet blev teamet opløst.\nI artiklen beskriver Lashinsky en virksomhed, der stræber efter perfektion for enhver pris. Topstyringen er total, og jo nærmere toppen man befinder sig, jo højere krav stilles der til en.\nMikkel 11-05-2011 16:55:32\nSyns på ingen måde der er noget mærkeligt i den ledelsesstil der her bliver beskrevet... Hvis det er inkompetente folk der ikke magter opgaven, så skal de sgu også have det at vide, og fatter de det stadig ikke - er det ud af vagten...\nAt samle folk, råbe dem ind i fjæset og så derefter sætte dem af holdet, det er fandme dårlig ledelse....Og skaber i hvert fald ikke teamspirit.\nHrLaursen 17-05-2011 12:09:47\nDet er langt dyrere af skabe sig åndsvagt, end at kommunikere på et ordentligt niveau. Hvis man lancerer noget det ikke virker eller bare går i stykker af sig selv (iPod, IpodPhone), så er det jo bare fordi det ikke er testet ordentligt, og i sidste ende er det jo ledelsen der vurdere om noget skal søsættes eller ej. Steve Jobs er i mine øjne blot magtsyg og psykotisk.


Hvordan laver barstol Puder - Tips for you - Tipsed.Com\nFarverige barstol puder ikke kun give mere komfortable sæder, de tilføjer til den samlede indretning af køkkenet ellerrekreative områder i hjemmet.I denne artikel vil instruktioner gives for en flæse kanter hynder med slips, der ville være passende på land eller Quake stil barstole lavet af træ med spindel typen ryglæn.\nStof (1 1 /2 yards 36 tommer stof til hver pude)\nPolyester pude fylde\nKnapper, der skal dækkes (hvis det ønskes)\nBrug papir til at skære et mønster tilpasser sæde for barstol.Trim, indtil du har den ønskede størrelse og form.Gør mønstret til de udvendige kanter af sædet.Husk, at puden gøres vil have flæser, der vil drapere over ydersiden af stolen sædet.\nlayout stoffet (ret mod ret) og skære omkring mønster giver en ekstra 1/2 tommer til falsning.Stoffet til flæse vil blive skåret 7 inche\ns lang og fordoble afstanden af de eksponerede tre sider af puden.Hvis stolen sædet måler 16 inches lang med 15 inches dyb, vil flæse nødt til at være 92 inches.\nFold stoffet til flæse vrang mod vrang, og tryk på.Denne længde af stof vil derefter måle 3 1/2 inches lang med 92 inches lang.Kør risting langs de afskårne kanter af flæse for indsamling eller en ruffling fastgørelse kan anvendes.Den indsamlede flæse vil derefter nå omkring tre sider af puden.Foretag en smal kant ved hver ende af ruffle.\nCut fire stykker stof 6 inches lang med 3 inches lang for de bånd.Fold de lange kanter under 1/2 tomme, og tryk på.Fold det pressede kant under igen, og tryk.Fold i halve og sy langs den lange kant.Dette gør uafgjort 1 inch bred og 6 inches lang.Hem ene ende af hver af båndene.\nLay én sektion af sædet stof højre op.Pin flæse til sæde stof med flæse færdig kant mod midten af sædet stof, der matcher de rå kanter.Læg den anden side af sædet stof over denne ret nedad.Sy rundt om kanterne forlader bagsiden af puden åben til stopning.Vend puden højre side ud og tryk på.Drej under de rå kanter på bagsiden af puden, og tryk på.\nPlace polyester fyld inde pude til den ønskede fylde, og sørg for at fylde til kanterne jævnt.Pin bånd (to hver) til hver tilbage hjørne af puden.Sy bageste del af puden lukket, dobbelt syning områderne båndene er knyttet til.Pude kan derefter anvendes som det er, eller hvis foretrukne betrukne knapper kan fastgøres til begge sider med knappen tråd i en lang nål, trække ned og binde til opnåelse af et tuftet udseende.


Billige flybilletter fra Kozhikode til Hamborg International fra kr. 4.836\nFly Kozhikode - Hamborg International\nDette årkr. 4.836\nfra kr. 4.836\nFlyinformation Kozhikode til Hamborg International\nHvad er den bedste pris for en returflyvning fra Kozhikode til Hamborg International?\nDen bedste pris fundet på Skyscanner for et fly fra Kozhikode til Hamborg International er kr. 4.835. Denne pris blev fundet ved at aggregere på tværs af forskellige flyselskaber og er den laveste pris for hele måneden.\nHvor mange flyselskaber flyver fra Kozhikode til Hamborg International?\nDer er ingen flyselskaber, der flyver direkte fra Kozhikode til Hamborg International.\nSammenlign fly fra Calicut til Hamborg, og find billige flybilletter med Skyscanner\nSkyscanner er en hurtig og enkel rejsesøgemaskine, der er nem at bruge. Vi sammenligner hundredvis af fly fra alle større flyselskaber og rejsebureauer, og finder de billigste flyrejser og bedste tilbud på flybilletter fra Calicut til Hamborg til dig.\nHvornår er bedste tidspunkt at booke flybilletter fra Calicut til Hamborg?\nLeder du efter sidste minut flybilletter? Få tips til hvordan du finder last minute flybilletter til Calicut.\nNyttig information inden du booker flyrejser fra Calicut til Hamborg:\nAfstand fra Calicut til Hamborg\nRejsetid fra Calicut til Hamborg\nHvilke flyselskaber har de billigste flybilletter fra Calicut til Hamborg\nHvilke flyselskaber har direkte fly fra Calicut til Hamborg\nTrack dit fly ved at tjekke ankomst og afgangstider fra Calicut til Hamborg\nDownload Skyscanners populære og gratis app, og følg dit fly med live fly tracker updates. Vi holder dig opdateret med seneste rejseinformation, og sender vigtige opdateringer om din flyrejse fra Calicut til Hamborg.


Indsigt: Landskassens regnskaber 2001 VII- Revisionsudvalgets betænkning Forvaltningsrevisionsundersøgelser\n7.1 Generelt om forvaltningsrevision.\n7.2 Procedure i forbindelse med forvaltningsrevisionsundersøgelser.\n7.3 Forvaltningsrevisionsundersøgelse af Grønlands Statistik.\nResultatkontrakter som styringsinstrument\nLandstingets behandling under FM 2002 af beslutningsforslag om Landstingets revision medfører, at Revisionsudvalget vil få en klar hjemmel til at gennemføre forvaltningsrevisionsundersøgelser. Revisionsudvalget vil for fremtiden sørge for, at der efter behov og med økonomisk omtanke gennemføres forvaltningsrevisionsundersøgelser. Revisionsudvalget afgav i forbindelse med EM 2000 en beretning, hvori der skete en beskrivelse af forvaltningsrevisionsundersøgelser. Revisionsudvalget skal i det hele henvise til nævnte beretning og i korthed om forvaltningsrevisionsundersøgelser gentage:\nVed en forvaltningsrevisionsundersøgelse forstås:\nSparsommelighed: Om goder og tjenesteydelser er anskaffet på den mest økonomiske måde under hensyn til kvalitet og kvantitet.\nProduktivitet: Om der er det bedst mulige forhold mellem de anvendte ressourcer og produktionen.\nEffektivitet: Om de opstillede mål er nået, og om resultaterne er opnået som følge af de anvendte ressourcer.\nØkonomistyring: Om ledelsen har styringssystemer, så den løbende kan vurdere sparsommelighed, produktivitet og effektivitet - og om ledelsen anvender styringsværktøjerne til at nå de fastsatte mål ved løbende at prioritere aktiviteterne.\nForvaltningsrevision er et instrument til kontrol af og opfølgning på, hvordan Landsstyret administrerer Landstingets beslutninger.\nAnvendelsen af forvaltningsrevisionsundersøgelser er ikke tidligere anvendt i Grønlands Hjemmestyre, og Revisionsudvalget finder som følge heraf behov for Landstingets tilslutning til en procedure i forbindelse med Revisionsudvalgets behandling af forvaltningsrevisionsundersøgelser. Omkring forvaltningsrevisionsundersøgelser skal det understreges, at disse kan gennemføres på ethvert tidspunkt i løbet af året, og at undersøgelserne kan gennemføres uafhængigt af Revisionsudvalgets behandling af Landskassens regnskaber. Revisionsudvalget finder, at det er i Hjemmestyrets interesse, at der hurtigst muligt skrides ind af Landsstyret, såfremt en forvaltningsrevisionsundersøgelse påviser problemer og kritiske forhold. Efter at Revisionsudvalget har iværksat en forvaltningsrevisionsundersøgelse, eller efter at Revisionsudvalget er blevet bekendt med resultatet af en gennemført forvaltningsrevisionsundersøgelse, agter Revisionsudvalget fremover at følge nedennævnte procedure:\nAt offentliggøre Udvalgets umiddelbare kommentarer til undersøgelsesresultatet umiddelbart efter Udvalgets behandling af en forvaltningsrevisionsundersøgelse.\nAt orientere det relevante Landsstyreområde umiddelbart forud for offentliggørelsen af undersøgelsen og overdrage Landsstyreområdet Revisionsudvalgets umiddelbare kommentarer til undersøgelsesresultatet.\nAt det relevante Landsstyreområde umiddelbart bliver bedt om at kommentere undersøgelsen.\nAt undersøgelsen og Landsstyrets kommentarer til undersøgelsen bliver optaget i Revisionsudvalgets betænkning omkring Landskassens regnskaber, sammen med Revisionsudvalgets endelige kommentarer til undersøgelsen.\nLandstingets og Landsstyrets tilkendegivelser til ovennævnte fremgangsmåde imødeses af Revisionsudvalget, således at Revisionsudvalget efter EM2002 kan fastlægge en endelig procedure i forbindelse med Udvalgets fremtidige behandling af forvaltningsrevisionsundersøgelser.\nGrønlands Statistik har gennem en årrække haft et merforbrug i forhold til bevillingerne samtidig med at institutionen ikke har udført de planlagte og forventede aktiviteter. For eksempel har man besluttet ikke at udgive Statistisk Årbog 2001.\nRevisionsudvalget anmodede derfor tidligere i 2001 Landstingets eksterne revision om at udarbejde en forvaltningsrevisionsundersøgelse omkring flere forhold i Grønlands Statistik.\nPå baggrund af undersøgelsen fra ekstern revision kritiserer Revisionsudvalget skarpt og finder det samtidig alarmerende, at Landsstyremedlemmet for Økonomi ikke har udøvet et effektivt tilsyn med Grønlands Statistik.\nUndersøgelsen viser således,\nat Grønlands Statistik ikke har en fungerende økonomistyring, og at der derfor mangler et styringsgrundlag, som kan sammenkæde aktiviteter, ressourcer og økonomi,\nat det ikke er muligt at opgøre institutionens effektivitet og produktivitet,\nat det ikke er muligt at adskille driftsaktiviteterne fra de eksternt finansierede forskningsaktiviteter.\nVedlagt er bilag 13, forvaltningsrevisionsundersøgelse af Grønlands Statistik.\nLandsstyremedlemmet for Økonomi’s bemærkninger til resultatet af forvaltningsrevisionsundersøgelsen af Grønlands Statistik.\nRevisionsudvalget tilskrev den 3. august 2002 Landsstyremedlemmet for Økonomi, og bad om en redegørelse for de overvejelser og tiltag, som undersøgelsen har givet anledning til.\nLandsstyremedlemmet for Økonomi besvarede den 26. august 2002 Revisionsudvalget med følgende:\n"Indledningsvis vil jeg nævne at jeg er enig med ekstern revision i en række af revisionens kritikpunkter. Jeg har derfor allerede taget skridt til forbedringer, hvilket uddybes nedenfor.\nJeg mener dog at der i besvarelsen af spørgsmålet omkring Grønlands Statistiks produktivitet og effektivitet bør inddrages flere aspekter end de der fremgår af revisionens gennemgang.\nUdover krav om udgivelse af publikationer med tilstrækkelig hyppighed på de enkelte statistikfelter og på mange forskellige områder, er et helt centralt krav til en institution som Grønlands Statistik at publikationerne har troværdighed.\nProduktivitetsforbedringer må således ikke ske på bekostning af statistikkens faglige kvalitet. Tværtimod bør kvalitetsspørgsmålet indgå centralt i vurderingerne omkring institutionens produktivitet og effektivitet.\nEventuelle muligheder for ændringer i ressourceindsatsen eller arbejdsgange der kan bidrage til større produktivitet og som samtidig kan føre til højere kvalitet skal derfor vurderes i samarbejde med Grønlands Statistiks bestyrelse og ledelse.\nDet er dog givet at styring af bevillingen på baggrund af den af bestyrelsen godkendte publikationsplan ikke er tilstrækkelig i forhold til de ressource-, produktions- og faglige/kvalitetsmæssige problemstillinger der kendetegner institutionens drift.\nI forbindelse med Grønlands Statistik kan det konkret overvejes om kontraktstyring vil kunne bidrage til en forbedret styring af institutionens aktiviteter og økonomi.\nMan må dog holde sig for øje at en resultatkontrakt aldrig i sig selv vil kunne medføre den ønskede opstramning, men at den kan bidrage til at klarlægge kravene til institutionen og dens fokusområder. En resultatkontrakt vil under alle omstændigheder fordre en styrkelse af planlægnings- og evalueringsindsatsen i form af strategiske virksomhedsplaner og et udvidet virksomhedsregnskab.\nDisse overvejelser forudsætter at der forinden sker en opstramning af den grundlæggende økonomistyring, det vil sige institutionens evne til at udføre sine opgaver inden for den fastlagte bevillingsramme. Jeg har allerede nu taget initiativer til konkrete forbedringer der vil imødekomme revisionens kritik på to konkrete områder, og vil løbende vurdere behovet for eventuelle yderligere tiltag.\nI februar/marts 2002 blev der i Grønlands Statistik udviklet et ledelsesværktøj i Excel der kan håndtere ressourceplanlægning, tidsregistrering, registrering af øvrige omkostninger og projektstyring. Dette regneark er nærmere beskrevet i forvaltningsrevisionsundersøgelsen på side 17. Ledelsesværktøjet er taget i brug den 8. april 2002, men det forventes først at få fuld effekt fra begyndelsen af 2003.\nDerudover har mit Landsstyreområde taget initiativ til udarbejdelse af en generel regnskabsinstruks om de betingelser der skal være opfyldt, før en institution under Landsstyret må igangsætte opgaver der er finansieret via eksterne midler, samt hvordan sådanne opgaver skal behandles regnskabsmæssigt.\nInstruksen foreligger på nuværende tidspunkt i udkastform, og forventes endeligt udarbejdet medio september 2002. Der vil dermed blive skabt et regelgrundlag for at adskille de almindelige driftsaktiviteter fra indtægtsdækkede opgaver.\nLandsstyret har i de seneste finanslove fremlagt aktivitetstal på relevante hovedkontoområder. I visse tilfælde har aktivitetstallene ikke tæt forbindelse til de politiske og/eller administrative målsætninger for bevillingen, men er udtryk for den faktiske produktion af ydelser. For at opnå et bedre styringsgrundlag skal disse tal udvikles til konkrete resultatmål. Målene skal ledsages af velegnede rapporteringssystemer, og skal være styr- og målbare.\nI hvilket omfang hjemmestyrets forskellige institutioner vil egne sig til at man fastsætter resultatmålene i en egentlig resultatkontrakt, og dermed løfter institutionernes planlægning i forhold til målsætninger og budgetter ud af det almindelige etårige finanslovsperspektiv, skal analyseres nærmere.\nHvis Landstinget er indstillet på en sådan analyseproces forventer jeg at der på forsøgsbasis vil kunne påbegyndes kontraktstyring af enkelte institutioner allerede fra finansår 2004.\nDet skal dog nævnes at der allerede i øjeblikket udarbejdes en resultatkontrakt for Grønlænderhuset i København, Kalaallit Illuutaat, der drives i samarbejde med Københavns Amt og Københavns og Frederiksberg kommuner.\nErfaringerne fra dette pilotprojekt vil også indgå i Landsstyrets videre overvejelser omkring styringen af Grønlands Hjemmestyres institutioner og forvaltningsenheder."\nRevisionsudvalgets endelige bemærkninger til forvaltningsrevisionsundersøgelse af Grønlands Statistik:\nRevisionsudvalgets kritik fastholdes. Revisionsudvalget har taget Landsstyrets bemærkninger til efterretning. Revisionsudvalget har bemærket, at Landsstyret påtænker at indføre en resultatkontrakt med Grønlands Statistik. Revisionsudvalget finder i den forbindelse anledning til at fremhæve følgende konkrete anbefalinger fra ekstern revision i forbindelse med indførsel af resultatkontrakter:\n"Landsstyret svarer omkring Grønlands Statistik, at det bør overvejes at indføre en resultatkontrakt med Grønlands Statistik.\nI den forbindelse skal vi henlede opmærksomheden på, at en succesfuld indførelse af resultatkontrakt er en ressourcekrævende foranstaltning, jf. vort notat herom af 3. august 2001. I vores forvaltningsundersøgelse har vi blandt andet konkluderet, at institutionen i en periode har behov for, at ressourcerne koncentreres om den basale produktion og til implementering af det udviklede ledelsesværktøj, og der i en periode ikke påtages flere opgaver.\nVi kan således ikke anbefale, at der p.t. indføres resultatkontrakt i Grønlands Statistik."\nRevisionsudvalget støtter anbefalingerne fra ekstern revision, og skal således henstille til, at Landsstyreområdet primært tilsikrer, at der findes en løsning på de i undersøgelsen fremhævede problemstillinger, og at der først herefter arbejdes videre med planerne om at indføre en resultatkontrakt med Grønlands Statistik.


Ørsted bygger vindmøllepark i Texas\nLincoln Clean Energy (LCE) er en førende udvikler af amerikanske vind- og solenergiprojekter med kontorer i Chicago og Austin i USA. Siden 2011 har LCE udviklet grønne energiprojekter, der sammenlagt rummer over 1.800 MW i Californien, New Jersey og Texas. I 2019, når Lockett Wind-projektet er i drift, vil LCE’s portefølje af vindmølleparker i drift have en samlet kapacitet på omkring 1.000 MW. LCE er et af Ørsteds datterselskaber.\nLincoln Clean Energy (LCE), som er en nordamerikansk udvikler af vind- og solenergiprojekter, skal bygge sin første vindmøllepark under sit nye Ørsted-ejerskab. Det er Lockett Wind-projektet i Texas, USA, der nu skal bygges, og parken vil blive LCE’s fjerde vindmøllepark i drift efter Amazon Windfarm, Willow Springs Wind og Tahoka Wind. Sidstnævnte forventes at være i fuld drift i slutningen af 2018.\nOle Kjems Sørensen, koncerndirektør for Onshore i Ørsted, siger: “Vi er meget tilfredse med at se vores onshore-portefølje vokse. LCE har i dag to vindmølleparker i produktion, og en tredje som er tæt på, og med Lockett Wind vil porteføljen i 2019 nå op på omkring 1.000 MW.”\nLockett Wind har en kapacitet på 184 MW. Når parken er drift vil den producere mere end 750.000 megawatt-timer om året eller nok til at forsyne, hvad der svarer til 72.000 amerikanske hjem med grøn strøm. Lockett Wind forventes at gå i drift i anden halvdel af 2019.


• Køb David Beckham Parfumer lige nu [opdateres dagligt]\nTemmelig mange online forretninger foreslår på nuværende tidspunkt alverdens former for fragt. En af dem der er mest populær er i øjeblikket at få bragt ordren til en pakkeshop, hvor du selv henter din pakke lige præcis når det passer ind i din kalender. Muligheden er nemlig super smertefri, og endda ligeledes den mest prisbevidste form for fragt.\nDu kan ligeledes overveje at få ordren bragt hjem til hvor du bor eller til hvor du arbejder. Fragtmuligheden viser sig undertiden en kende mere bekostelig, men desuden ualmindeligt nem. Den mindst kostelige leveringsmulighed vil dog altid være at du selv henter varerne, som jo stiller krav om at du bor i nærheden af e-shoppens hjemsted.\nLeveringsdygtigheden kan vise sig at være ekstremt central i tilfælde af at du skal bruge din ordre fluks, og derfor er det aldeles på sin plads at man tjekker det estimerede leveringstidspunkt ved det respektive produkt.\nEn hel del netshops i Danmark lover 1 dags levering på en lang række produkter, men vær vagtsom da det er underforstået at ordren indsendes forinden et aftalt klokkeslæt, sådan at de med sikkerhed kan nå at få varerne klar før medarbejderne har fri.\nNogle enkelte e-shops i Danmark byder på levering uden betaling, men i reglen påkræves det at du shopper for et fastslået beløb. Alternativt må man udse dig den prisbilligste leveringsmodel, som i de fleste tilfælde – om man bor ved Fredericia, Hobro eller Skagen – vil blive at få fragtmanden til at bringe din pakke til en pakkeshop.\nDet har vist sig at være temmelig let for folk at sammenligne priser (via fx PriceRunner) på diverse online butikker, og følgelig har en lang række online outlets ikke kunne slippe for at reducere udsalgspriserne på en række af deres produkter – til piger og drenge, og samtidig også til voksne – drastisk, og endda nogle gange love gratis fragt.\nMen det kan til hver en tid være smart at efterprøve diverse online shops efter tilbud før du handler, så man er skudsikker på at indhente den mest attraktive pris.\nDu må blot være obs på, at når en internet butik udbyder et produkt for en udsalgspris som er umådelig attraktiv, så burde det i nogle tilfælde være et fingerpeg om en uærlig webbutik. Kortkøb er dog omfavnet af et lovbud, der sikrer dig som køber imod uoprigtige internet outlets.\nGenerelt går vi ind for køb med betalingskort eller mobilbetaling. Som en anden løsning burde du anvende en afbetalingsløsning fra eksempelvis ViaBill, forudsat du agter at afbetale pengene over flere uger.\nInden nogen handler hos en e-shop kan man på en vis måde have øje for deres handelsvilkår, men det er i reglen et tidskrævende projekt.\nEn anden valgmulighed kan derfor være at kigge om online butikken er e-mærke tilsluttet, fordi det generelt er en erklæring om at e-shoppen opererer i overensstemmelse med gældende dansk lovgivning, samt at internet webshoppen rutinemæssigt undersøges af fagmænd som har nøje kendskab til de gældende bestemmelser. Det giver dig lejlighed til støtte, hvis du får udfordringer ved din bestilling.\nYderligere er det godt at kunden er sat ind i de vigtigste vedtægter der har indvirkning på transaktionen, fx hvilken byttepolitik online forretningen tilbyder. I relation til det er det desuden vigtigt, at man altid opbevarer sin ordrekvittering, således man når som helst kan bevise sin bestilling, uanset om du leder efter en vare til en mand eller kvinde.\nTrustpilot genererer relativt fremragende muligheder for at gennemrode mange forhenværende brugeres evalueringer og derfor er det at foretrække, at du verificerer online forhandlerens ratings før du placerer din ordre.\nFacebook leverer lignende regulære passelige metoder til at få kendskab til online forhandlerens pålidelighed. I øvrigt møder vi en række internet firmaer hvor du kan formulere en evaluering af købsoplevelsen, som desuden burde bruges til at danne dig et indtryk af tidligere kunders oplevelser.\nWebsitet er finansieret af annonceindtægter. Vi har aftaler med massevis af forhandlere på nettet da vi annoncerer virksomhedernes varer, og tager imod godtgørelse når vores brugere laver en ordre.\nData omkring varer og internet forhandlere værnes om løbende, men der tages ikke ansvar for modifikationer der potentielt er udført siden vi sidste gang opdaterede vores informationer.


Nyheder for uge 28, 2021\nKun russiske bobler er champagne!\nEn ny russisk lov, som er udstedt af præsident Vladimir Putin, har vakt harme i det franske Champagne-distrikt.\nLoven går ud på, at det herefterdags kun er russisk mousserende vin, der må sælges som champanskoïé, som champagne hedder på russisk.\nDet betyder, at hvis en champagneproducent vil eksportere sine ædle bobler til Rusland, må der nu kun stå ”mousserende vin” på engelsk på etiketten. Dog gælder dette kun, hvis producenten anvender det kyrilliske alfabet - altså det russiske skriftsprog. Det er stadig tilladt at skrive "champagne" med latinske bogstaver, som vi jo bruger.\nStop eksporten til Rusland\nBetegnelsen Champagne har via EU en beskyttet status i 120 forskellige lande – men ikke i Rusland. Det har den russiske regering ikke villet gå med til.\nChampagnes vinproducentforening, Comité Champagne (CIVC), der med næb og klør værner om distriktets og vinens prestigefulde navn, kalder den nye russiske lov for skandaløs, og foreningen opfordrer på det kraftigste sine medlemmer til at stoppe al eksport af champagne til Rusland.\nDet lukrative russiske marked\nEn del af medlemmerne har dog ifølge Wine-Searcher ikke tænkt sig at følge opfordringen - dertil er Rusland for lukrativt et marked. Hvert år importerer russerne 50 millioner liter mousserende vin, hvoraf de 13% er champagne, og eksporten af de ædle bobler til østlandet er steget hele 30% siden 2011. Endda i 2020, hvor pandemien satte sine spor på eksportmarkedet, steg salget af (fransk) champagne på det russiske marked med 9%. Så hellere ændre lidt på etiketterne end at undvære den gyldne russiske mammon.\nSådan forholder det sig i hvert fald hos Moët Hennessy. Straks efter, at den nye lov var trådt i kraft, truede det berømte champagnehus med at stoppe sin eksport af champagne til Rusland. Men nu har man ifølge The Guardian bøjet sig og vil forsyne de flasker, der eksporteres, med særlige etiketter, som lever op til den nye lov.\nLoven er en ren provokation – og hvad værre er, så er hovedparten af de russiske mousserende vine, som fremover er de eneste, der må markedsføres som champagne, billige, søde masseproducerede vine, der sælges for det, der svarer til omkring 25 kr. flasken. De fleste af disse boblevine er fremstillet i den sydlige del af landet i regionerne Krasnodar og Roslov.\nHvad så med skotsk whisky?\nSagen er nu endt på regeringsniveau i Frankrig, hvor man overvejer at lade den indgå i de bilaterale forhandlinger med den russiske regering.\nDet er ikke kun i Champagne, i resten af Frankrig og i EU, at Vladimir Putins nye lov har vakt opsigt – også de russiske vinimportører og -handlende ser problemer forude, hvis champagneproducenterne stopper eksporten af deres populære og berømte bobler.\nOg hvad bliver det næste? Lyder det fra nogle af Putins politiske modstandere. Bliver det et krav om, at kun russisk ”whisky” må markedsføres som whisky og ikke den kendte skotske udgave?\nDrik rødvin til slankekuren\nEt godt (og glædeligt) råd til VinAvisens mange læsere: Drop ikke vinen, hvis du vil tabe dig!\nRigtig mange lægger vinen på hylden under slankekuren - vin er jo ”tomme kalorier”, siges der. Men det er nu ikke helt rigtigt, hvilket en spansk professor i fødevarevidenskab ved universitetet i Barcelona, Rosa M. Lamuela-Raventós, for nylig gjorde op med i et webinar.\nIfølge professoren kan vin - og især rødvin - ligefrem hjælpe med til at få has på de overflødige kilo. Men det gælder kun, hvis vinen drikkes til måltidet og ikke før eller efter.\nVindrikkerne havde lavere BMI\nRosa Lamuela-Raventós tog udgangspunkt i flere tidligere undersøgelser - blandt andet i den spanske Prevención con Dieta Mediterránea (PREDIMED). Det er den største undersøgelse nogensinde af påvirkningen fra den kost, som spises i Middelhavslandene, på hjertekarsygdomme. Man kan læse mere om den undersøgelse ved at klikke her.\n7500 personer indgik i undersøgelsen, og ifølge Lamuela-Raventós havde de deltagere, der havde et moderat vinforbrug (7-14 glas vin om ugen), generelt et lavere BMI (Body mass index) end afholdsfolkene (hvis man har et BMI på over 30, er man overvægtig). Og det til trods for, at vindrikkerne ikke spiste en sundere kost eller indtog færre kalorier via maden end de deltagere, der ikke rørte en dråbe vin.\nØger mængden af brunt fedt\nVin og især rødvin indeholder polyfenoler (antioxidanter) - og det er ifølge Rosa Lamuela-Raventós netop disse stoffer, som har den godgørende virkning, når det gælder om at holde vægten nede. Der er flest polyfenoler i rødvin, hele 200 mg i 10 cl, mens der kun er 30 mg i den samme mængde hvidvin.\nTil polyfenolerne hører stoffet resveratrol - som især findes i de blå druers skind og dermed i rødvin. Vi har ofte nævnt stoffets mange gode helbredende egenskaber, og det er også det stof, der frem for alt gør underværker i forbindelse med slankekuren.\nResveratrol hjælper kroppen med at øge mængden af det gode brune fedtvæv. I modsætning til det hvide fedt omdannes det brune fedt til varme, som igen hjælper med at forbrænde de kalorier, man indtager gennem såvel vinen som maden.\nSådan tager høsten sig ud i en vinmark tilhørende Skærsøgaard Vin.\n20 års jubilæum for dansk vin\nI år 2000 fik Danmark EU’s blå stempel som vinland. Og selv om der allerede dengang blev produceret en hel del vin på hobbyplan, var det kun to vinavlere, der fik myndighedernes tilladelse til at sælge deres vine på det danske marked - i dag har vi omkring 100 professionelle vinbønder.\nDen ene af de to var Lars Hagerman fra Ålsgårde i Nordsjælland og den anden Sven Moesgaard, der ejer vingården Skærsøgaard Vin i Dons ved Kolding – den første registrerede og autoriserede vingård herhjemme.\nI 2001 høstede de to vinbønder druerne til deres første officielle årgang, så i år er et jubilæumsår for dansk vin!\nVinAvisen nævnte selvfølgelig nyheden om, at de første danske vine havde set dagens lys – i alt 1500 flasker. Og siden da har vi løbende fulgt dansk vin og ikke mindst Skærsøgaard Vin, som med 223 medaljer fra konkurrencer i ind- og udland er Danmarks mest præmierede vingård.\nSven Moesgaard plantede oprindelig 2 hektar vinstokke på Skærsøgaard – i dag har han 8 hektar med i alt 25.000 vinstokke. Og han fremstiller enhver tænkelig vintype – fra hvid- og rødvine til rosé, mousserende vin og søde dessertvine. Stærkere dråber som æblebrandy, frugtbrændevin og likører er også kommet til.\nMoesgaard har også sørget for, at Danmark har fået sin førte BOB (Beskyttet Oprindelses Betegnelse), en kvalitetsbetegnelse for produkter fremstillet efter faste metoder inden for et nærmere bestemt geografisk område. Det svarer til franskmændenes AOC (Appellation d’Origine Contróllée) og italienernes DOC (Denominazione di Origine Controllata).\nStøtte fra EU efterlyses\nDet tog syv år, fra Sven Moesgaard sendte ansøgningen til EU, og indtil BOB’en, som udelukkende gælder for Skærsøgaard Vins mousserende vine, var i hus i 2018.\nDet er i øvrigt ikke kun den første vin, men også den første fødevare overhovedet på dansk jord, der har opnået denne betegnelse.\nTing tager tid, og vi kan kun håbe, at også Danmark – ligesom andre vinlande i EU – en dag får støtte til sin vinproduktion, så de efterhånden mange professionelle danske vinbønder får en chance for at blive konkurrencedygtige.\nI denne uges vinanmedelser længere nede på siden har vi anmeldt hele to gode danske vine.\nI dyb koncentration bag hver sin corona-sikrede skærm, blindsmagte og bedømte dommerne de enkelte vine. Foto: Nic Crilly-Hargrave.\nDWWA med rekord mange vine\nStartskuddet til 2021-udgaven af verdens største og mest betydningsfulde vinkonkurrence, Decanter World Wine Awards (DWWA), lød d. 14. juni.\nArrangøren af konkurrencen er det britiske vinmagasin Decanter, og det var i magasinets egne lokaler i London, at de 165 internationale dommere mødtes for at blindsmage sig gennem hele 18.000 forskellige vine – det største antal siden første udgave af konkurrencen for atten år siden.\nDommerne, der blandt andet talte 44 Masters of Wine og elleve Master Sommelierer, gav point efter 100-pointskalaen til de mange vine, som var indsendt fra 56 forskellige lande.\nFra Albanien til Sverige\nDer var (selvfølgelig) flest vine fra alle de kendte gamle og nye vinlande. Men vinproducenter fra fx Bolivia, Indien, Albanien og Marokko – samt fra vores nabo, Sverige – deltog ligeledes.\nTop-prisen er ”Best in Show” – dernæst kommer medaljer i metallerne platin, guld, sølv og bronze.\nResultaterne fra årets DWWA er netop offentliggjort, og nedenfor bringer vi nogle få af dem. Ved at klikke her kan man selv søge på vinlande, distrikter, vintyper, årgang og priser. Der er ingen tvivl om, at flere af vindervinene findes på det danske marked, så det er bare med at gå på jagt.\n* Spanien blev en af de store overraskelser. Hele ni af konkurrencens ”Best in Show” gik til spanske vine fordelt på distrikter fra stort set hele landet, heriblandt Rioja, Priorat, Rías Baixas, Sherry, Ribeira Sacra, Aylés og Conca de Barberà. Dermed har Spanien fordoblet sit antal af ”Best in Show” priser i forhold til konkurrencen årgang 2020.\n* Som altid ved denne konkurrence dominerede Frankrig med ”Best in Show”-priser – hele femten blev det til.\n* Endnu et land føjede sig i år til listen af deltagerlande, og det var Liechtenstein, som indkasserede en bronzemedalje.\n* Fra Sverige deltog flere vinproducenter med vine, og det blev til i alt en medalje af sølv og seks af bronze. Godt gået Sverige!\nDen kostbare flaske, som der netop nu bydes på hos auktionshuset Langton's. Øverst på etiketten kan man skimte Max Schuberts signatur.\nSigneret Penfolds Grange under hammeren\nRødvinen Penfolds Grange er Australiens dyreste vin, og når en flaske af den aller første årgang, 1951, dukker op på en auktion, bydes den altid tårnhøjt op.\nMan regner med, at der kun findes 35 flasker tilbage af denne årgang, og netop nu kan man byde på en af disse yderst sjældne vine på en online-auktion hos det australske auktionshus Langton’s. Og ikke nok med, at det er en årgang 1951 – flasken er også signeret af vinhusets legendariske chefvinmager, Max Schubert, manden der skabte Grange-vinen. Han har også selv omproppet flasken i hånden. Begge dele er med til at øge værdien af den i forvejen kostbare flaske.\nEn mulig rekord\nVurderingen ligger på mellem 120.000 og 160.000 AUD (cirka 566.000 og 755.000 kr.), og hvis hammerslaget bare når op på mindste vurderingen, er der tale om en rekord, når det gælder salg af en flaske australsk vin.\nDen nuværende rekord blev sat i 2020, da en lignende flaske Penfolds Grange 1951 blev solgt på en auktion for 103.000 AUD (cirka 486.000 kr.).\nHvis man vil byde med på online-auktionen - eller bare se salget skride fremad ad, indtil hammerslaget lyder d. 18. juli - kan man klikke her.\nLængere nede på siden bringer vi en Hall of Fame om Max Schubert og den fantastiske historie om skabelsen af Penfolds Grange.\nEn nylavet qvevri fragtes forsigtigt ud fra et værksted i Georgien. Foto: Green Parrot Media.\nVerden er vild med qvevri vin\nI mere end 8000 år har vinbønderne i Georgien udgæret, modnet og opbevaret deres vin i de såkaldte qvevri – traditionelle lerkrukker, der kan rumme mellem 50 og 4000 liter.\nKrukkerne anvendes fortrinsvis til fremstilling af hvidvin, og på grund af den lange kontakt, mosten har med drueskallerne, får vinen en ravagtig farve.\nI forbindelse med den stigende interesse for naturvine og orange vine har qvevri vin fået en gevaldig genopblomstring – til stor glæde for de georgiske vinproducenter.\nAlene til USA er eksporten af georgiske qvevri vine steget med 34% inden for de sidste fem år.\nPopulariteten har medført, at producenter i en række andre lande – blandt andet i Italien og Slovenien – også har taget qvevri-teknikken op.\nQvevri med egen PDO\nI 2013 blev de store krukker og den ældgamle teknik optaget på Unescos verdensarvsliste. Og nu har qvevri’erne så fået deres egen PDO (Protected Designation of Origin) – ligesom fx Champagne. En sådan beskyttet oprindelses-betegnelse understreger en gang for alle, at qvevri'erne med deres særlige form og rummelighed er en georgisk opfindelse, og at det kun er Georgien, der kan bruge betegnelsen qvevri om disse krukker.\nDet er det georgiske patentkontor, der har udstedt PDO’en efter EU-forbillede, og den skulle gerne være med til at promovere de georgiske qvevri vine yderligere – og selvfølgelig forhindre andre lande i at anvende navnet på egenproducerede krukker.\nByggeglæde i Bourgogne\nDer er gang i byggeriet i vinens tegn i Bourgogne i disse år. I foråret 2022 åbner det nyopførte Cité internationale de la gastronomie et du vin i Dijon. Denne ”by” for vin og gastronomi omtalte vi i uge 23.\nDernæst gælder det hele tre nye centre, der fortæller de besøgende om vindyrkningens historie i Bourgogne og om distriktets berømte ”climats”, som i 2015 blev optaget på Unescos verdensarvsliste. Alle tre centre skulle have åbnet i år, men pandemien bremsede projektet.\nDet største og mest iøjnefaldende af centrene vil slå dørene op i Bourgognes vin-hovedstad, Beaune, i begyndelsen af 2023. Selve arkitekturen er inspireret af de slyngtråde fra vinstokkene, som griber fat om den udspændte ståltråd i vinmarkerne.\n180.000 årlige gæster\nI centret i Beaune bliver der udover udstillingsarealet plads til alt fra konferencefaciliteter til vinsmagerum, bar, café og boghandel. Øverst oppe vil der være en stor udsigtsterrasse beplantet med 1600 vinstokke.\nI spidsen for projektet står Bourgognes vinproducentforening, BIVB, og den har øremærket et budget på 22 millioner euro (cirka 164 mio. kr.) til opførelsen af de tre centre. De to øvrige centre vil få til huse i Chablis og Mâcon, og de vil begge kunne tage imod gæster fra og med sommeren 2022.\nDet forventes, at centret i Beaune vil modtage 180.000 gæster årligt, mens dem i Chablis og Mâcon ”kun” vil få omkring 30.000 gæster.\nOvenfor kan man se illustrationer af de tre nye vincentre. Fra venstre til højre: Centret i Chablis, det i Beaune og så det i Mâcon.\nI ti dage er det forbudt at sælge alkohol i de tusindvis af barer og restauranter, der gemmer sig i Tokyos mange skyskrabere og i gaderne mellem dem. Foto: Wikipedia/Morio.\nNul alkohol i Tokyo\nVinAvisen har fulgt, hvordan den sydafrikanske regering ad flere omgange har forbudt salg af alkohol inden for landets grænser under pandemiens hærgen. Man vil simpelt hen undgå, at folk, der fx har været oppe at slås eller er faldet på grund af for megen alkohol, optager de senge, man skal bruge til de corona-ramte patienter.\nNu er Japans regering fulgt trop, når det gælder hovedstaden Tokyo. Der har været en markant stigning i Covid-19 tilfælde af Delta-varianten, og der er erklæret undtagelsestilstand i byen fra d. 12. til 22. juli.\nAl udskænkning af alkohol er forbudt i samme periode i samtlige af Tokyos barer og restauranter - dog må byens 14 mio. indbyggere stadig gerne købe alkohol til hjemmeforbrug.\nJapan er vært for årets OL, som afholdes fra d. 23. juli til 8. august - hvilket bliver uden tilskuere.\n* Wineconsult er blevet optaget i VinAvisens database over vinimportører.\nVi fortsætter i høj grad med "Vinbranchens Blå Bog", men ind imellem bringer vi også sider til "Vinens Hall of Fame" – en "blå bog" om vinverdens store vinpersonligheder: Mondavi, Hugh Johnson, Catena, Robert Parker, og hvad de nu alle hedder, nulevende såvel som afdøde. I denne uge er turen kommet til Max Schubert. På en særlig side har vi samlet de personligheder, vi indtil nu har omtalt.\nMax Schubert (1915-1994) var manden, der for alvor gjorde Australien berømt på den internationale vinscene.\nHan voksede op i Barossa og fik i 1930’erne efter endt skolegang et job hos vinhuset Penfolds, hvor han gjorde rent på kontorerne, løb med beskeder og hjalp til under vinhøsten.\nDen kvikke dreng fik dog snart lov til at arbejde med i laboratoriet, hvor han lærte mangt og meget om vinkemi. Det var her, spiren blev lagt til hans fremtidige karriere som vinmager, og i 1948 kunne den forhenværende stik-i-rend dreng indtage pladsen som Penfolds chef-vinmager.\nEfter en rejse til Bordeaux i 1950 kom Max Schubert hjem med bagagen fuld af nye ideer om vinfremstilling. Han havde set, hvordan franskmændene gærede og modnede rødvinen på små egetræsfade af ny eg og ville nu forsøge at lave vin efter nogenlunde samme fremgangsmåde. Den slags var uhørt i Australien, og hans australske kolleger rystede på hovedet.\nTo år senere kunne han præsentere sin nye vin, Penfolds Grange Hermitage. Den fik tommelfingeren nedad. Udrikkelig, lød det fra hans chefer, der forlangte, at han straks stoppede sine eksperimenter.\nDet ville Max Schubert ikke, og han fortsatte i al hemmelighed med forsøgene.\nI 1955 sendtes udgave nummer to af vinen på markedet, og denne gang faldt den i langt bedre jord. I dag er Penfolds Grange en af verdens mest berømte – og kostbare – vine, og den er blevet hædret med hele 51 guldmedaljer og 12 trofæer.\nMax Schubert var også manden bag mange af Penfolds øvrige top-vine, og den lærdom han gennem årene videregav til unge vinmagere, har sat sig præg på mange gode australske vine.\nHvilke retter til halvsøde hvidvine?\nPaula Hansen er rigtig glad for tyske Riesling-hvidvine, men det skal være dem, der har noget sødme - uden at de er rigtig søde. Normalt nyder hun disse vine uden for måltiderne, da hun har lidt svært ved at finde ud af, hvilke retter, de egner sig til. Nu vil hun gerne vide, om VinAvisen har et bud.\nNår det gælder de halvsøde hvidvine, fx Spätlese eller Auslese, kan de bestemt være gode ledsagere til retter med skaldyr, der ligeledes har et touch af sødme - fx kammuslinger, fjordrejer eller jomfruhummer. Retter med svinekød er et andet bud, og så er der en række forskellige kinesiske eller thailandske retter, som har en krydret sødme, der kan matche vinene.\nDet sydafrikanske vinlandskab er blandt verdens smukkeste.\nBilledet, som er taget af Martin Svendsen, viser udsigten over de vinmarker, der hører til den legendariske vingård Klein Constantia. Vingården fremstiller den berømte søde vin Vin de Constance, som i 1700- og 1800-tallene har været flere kongers og kejseres favoritvin.\n641 Fra borgen, der knejser over den alsaciske by Kaysersberg er der en fantastisk udsigt over byen. (foto © Mogens Bergmann).\nNedenfor ses ugens anmeldelser af i alt 14 vine. En forklaring på, hvad stjernerne står for, fås ved at klikke her.\nLos Amantes, Albariño, Rías Baixas DO, Spanien, 2020, lav alkohol (11,5%) 92 kr., pris ved 6 flasker: 79,95 kr., Jysk Vin Med denne hvidvin er vi oppe i det nordvestlige hjørne af Spanien - i Galicien, hvor Albariño-druen breder sig over det største vinmarksareal. Det er en dejlig vin med en meget ren og frisk æbleduft og -smag, men også med tilpas tørhed og fine mineralske noter i den lange eftersmag. Flasken har skruelåg.\nBernkastel-Kues Riesling Kabinett Feinherb, Peter Mertes, Riesling, Mosel, Tyskland, 2020, lav alkohol (10%) 99 kr., pris ved 3 flasker, Mr. Ruby En hvidvin med en aromatisk og typisk Riesling-duft og en delikat smag med en fin og forførende frugtsødme og en frisk syre, der giver modspil til sødme. Med sine kun 10% alkohol er vinen oplagt til en frokost en varm sommerdag - fx til retter med kammuslinger, rejer eller jomfruhummer. Flasken har skruelåg.\nTenuta Santori, Pecorino, Offida DOCG, Italien, 2019, lav alkohol (13%) 189 kr., Wineshop Offida DOCG er en relativt nye appellation fra 2011 i den italienske Marche-region (højt oppe på bagsiden af støvleskaftet). Og druen Pecorino, som vinen er lavet på, er en af Offidas hoveddruer. Det er en interessant - og rigtig dejlig - hvidvin med duft af smørblomster og flint. Smagen er kompleks, fyldig, har god frugt og er fint krydret med noter af fennikel. En vin, der bestemt er sine 189 kr. værd.\nArwen, Lilleø Vin, Danmark, 2019, lav alkohol (11,5%) 250 kr., pris ved 2 falsker: 175 kr., Erik Sørensen Vin Denne hvidvin er fremstillet på Solaris, der er en førende hvidvinsdrue i Danmark, og som også anvendes til søde vine. Men vinen indeholder også Riesling, Sauvignon Blanc og Pinot Gris, som jo ellers kun dyrkes længere sydpå. Men på Lilleø er der stort set ikke nattefrost - det sørger nærheden til havet for. Desuden dyrkes druerne på sydskråninger, hvilket er optimalt for modningen. Og så til vinen, der bestemt er en nydelse: Den dufter af syrlige modne æbler og honning og har en fylig, let cremet smag med kvæde, pære og en anelse mineralitet. Prisen ved 2 flasker er fordelagtig.\nPrimavera Rosé, Caves Primavera, Portugal, 2020, lav alkohol (12%) 49,95 kr., Amka En uhøjtidelig og liflig rosévin med en dejlig smag af hindbær og strejf af mirabelle. I den lange smag er der noter af friske jordbær. Flasken har skruelåg.\nSunrise Rosé, Concha y Toro, Valle Central, Chile, 2020, lav alkohol (12%) 59,95 kr., pris på tilbud indtil 22. juli: 35 kr. Sælges også i Kvickly, SuperBrugsen Denne rosé dufter mest af alt af søde jordbær. I smagen er der igen søde modne jordbær og ikke så mange andre smagsnoter. Eftersmagen er også lidt kort. Men til tilbudsprisen på 35 kr. er vinen ok godt afkølet en varm sommerdag. Flasken har skruelåg.\nFat Bastard, Languedoc IGP, Frankrig, 2020, lav alkohol (12,5%) 69,95 kr., pris på tilbud fra 15. til 29. juli: 43 kr. ved 3 flasker, Irma En rigtig god og let drikkelig rosévin med duft af ribs og friske jordbær og med en fyldig og behegeligt tør frugtsmag. Et absolut kup til tilbudsprisen ved 3 flasker. Flasken har skruelåg.\nCuvée Pierre Martin, Domaine St. Felix, Pays d'Hérault IGP, Frankrig, 2020, lav alkohol (12,5%) 79 kr., pris ved 6 flasker: 55 kr., Holte Vinlager Druerne i denne gode rosévin er Grenache og Cinsault. Det er en meget tør vin med noter af pichonæbler og et lille bittert men forfriskende bid i eftersmagen. Sagen til lyse fiskeretter og skaldyr. Flasken har skruelåg.\nSkærsøgaard Rosé, Skærsøgaard Vin, Regional vin fra Jylland, Danmark, 2020, lav alkohol (11,5%) 200 kr., Skærsøgaard Vin En meget elegant rosévin med en flot laksefarve og en let og fin duft af friske bær. Smagen er tør og let men fuld af delikate noter af friske jordbær, hindbær og ribs, som holder ud i den lange eftersmag. Det er en nordisk vin præget af den kølighed, vi har på vores breddegrader. Nyd den ikke køleskabskold – lad den lige få et par grader i glasset, så folder den sig ud i al sin ynde. 200 kr. er helt ok for så høj en kvalitet.\nAdobe Reserva Pinot Noir, Emiliana, Pinot Noir, Valle del Bio-Bio, Chile, 2020, middel alkohol (13,5%) 59,95 kr., pris på tilbud fra 9. til 22. juli: 40 kr. Sælges også i Kvickly, SuperBrugsen Det er ikke kun Bourgogne og New Zealand, der fremstiller dejlige og elegante rødvine på Pinot Noir-druen. Det gør Chile også, hvilket denne glimrende økologiske rødvin er et bevis på. Den friske bærduft er typisk for druen. Smagen er saftig, har god fylde og frugt og er fint krydret. De milde frugtnoter holder længe ud i eftersmagen. Et kup til tilbudsprisen. Flasken har skruelåg.\nPasso del Sud, Puglia IGP, Italien, 2018, middel alkohol (14%) 99 kr., pris på tilbud fra 16. til 18. juli: 69 kr. ved 6 flasker, Skjold Burne Online Her får man en rigtig dejlig rødvins-oplevelse til en meget rimelig normalpris - og til en meget lav tilbudspris ved 6 flasker. Vinen dufter mildt af mørke rosiner, mens smagen er kompleks og med god frisk frugt og en hel kurvfuld af Sydens krydderurter. De krydrede noter udvikler sig hele vejen gennem den lange eftersmag, som slutter rundt og blødt.\nRoma Rosso Collezione Privata, Vini Federici, Roma DOC, Italien, 2018, middel alkohol (13,5%) 129 kr., pris på tilbud d. 14. juli (KUN DENNE ENE DAG): 59 kr. ved 6 flasker, Skjold Burne Der er syltede kirsebær over duften af denne gode rødvin. Smagen er frugtrig og blød og med en fin rosinagtig sødme – uden at vinen på nogen måde er sød. Det er en blød, venlig og imødekommende vin – som dog mangler lidt struktur i smagen.\nBonterra, Cabernet Sauvignon, Californien, USA, 2018, middel alkohol (14%) 149,95 kr., pris på tilbud fra 15.-29. juli: 89 kr., Irma En rigtig dejlig og frugtrig økologisk rødvin med en intens og ren duft af modne solbær. Smagen er indtagende og igen med noter af modne solbær - og brombær. Det er en vin med frugten i front, en god truktur og med en eftersmag der slutter blødt og rundt.\nLaurent Perrachon Corcelette, Laurent Perrachon & Fils, Gamay, Morgon AOC, Frankrig, 2019, lav alkohol (13%) 150 kr., på tilbud indtil 29. august: 100 kr., Skjold Burne Morgon er den største af Beaujolais's ti cru'er, og det er herfra denne skønne rødvin kommer. Den har en aromatisk og sart duft af mørke rosiner og en elegant og saftig smag med frisk frugt og en fin krydring. Det er Morgon i topgear! Nyd den let afkølet, som den er eller til lette kødretter.


Meet The Locals | Destination Himmerland\nMeet the locals er et projekt og samarbejde mellem Destination Himmerland og Landsbyudvalget i Vesthimmerlands Kommune, hvor man sætter fokus på branding af 45 landsbyer i Vesthimmerlands Kommune.\nBrandingen af Vesthimmerlands landsbyer tager sit udspring i et stærkt samarbejde på tværs af Vesthimmerland, hvor lokale ildsjæle fra landsbyerne former egne fortællinger og historier til videoerne. Det betyder, at hver video, som du finder på siden, er skabt af de beboerne i landsbyerne.\nUdforsk de 45 landsbyer her\nFor dig som læser og seer, kan videoerne give dig indblik i landsbyerne og deres særlige fortællinger, attraktioner, arrangementer, naturområder m.m., samt indsigt i landsbyernes lokale og kendetegnende værdier.\nProjektets oprindelige 2-årige forløb strak sig til sommeren 2020, men COVID-19 har gjort det svært at optage landsbyfilmene. Derfor er en del af optagelserne flyttet til 2021, hvor vi forhåbentlig igen kan samles. I takt med nye optagelser, vil der løbende indsættes flere videoer og fortællinger om de forskellige landsbyer.\nDestination Himmerland glæder sig over at kunne bidrage til at øge dit kendskab til Vesthimmerlands små og skjulte herligheder, og inviterer dig hermed til Vesthimmerland, hvor du kan ”meet the locals”.\nKlik dig ind og udforsk landsbyernes videoer og fortællinger og få en bid af den lokale livsstil i Vesthimmerland\nAggersund er en landsby, der ligger lige ud til Limfjorden, og har knap 300 indbyggere.\nAlstrup er en smuk mindre landsby i Vesthimmerland, som ligger ved Louns Bredning.\nBlære ligger i dejlige naturomgivelser og er en by, som oser af sammenhold og frivillighed.\nBorregård er en lille landsby, der ligger lige uden for Trends sommerhusområde.\nBrøndum er en lille by beliggende i et trafikknudepunkt, små 7 km fra Løgstør.\nBystrup er et lille område, der ligger i den sydlige del af Vesthimmerland lidt uden for Gedsted.\nErtebølle er en by i Vesthimmerland, som ligger helt ud til Limfjorden.\nFandrup er en lille ældre landsby med velholdte huse i det vestlige Himmerland.\nByen Fjelsø ligger i det sydlige Vesthimmerland, og er et oplagt bosætningssted for børnefamilier.\nDen lille landsby Fredbjerg ligger smukt placeret i Trend Ådal og med Uhrehøje Plantage som nabo.\nGatten er en lille by beliggende mellem Aars og Løgstør.\nPå vej ind i landsbyen mødes man af den store silo, hvor byens vartegn Geden og isfugl pryder smukt.\nGislum - Nyrup\nGislum-Nyrup er et lille område, der ligger mellem Aars og Aalestrup.\nGl. Ullits er en by, hvor fællesskab og samvær er roden til et fantastisk naboskab.\nGundersted er en hyggelig lille landsby med godt 300 indbyggere.\nHaubro er en skøn lille landsby i Vesthimmerland med omkring 400 indbyggere.\nHemdrup består af 18 husstande – overvejende private husstande men også stadig aktive landbrug.\nEn spændende by, som bestemt er et besøg værd. De lokale praler med, at byen har meget at byde på.\nHvalpsund er en havnelandsby omkranset af skøn natur og med masser af aktiviteter.\nLandsbyen Hyllebjerg er en by, hvor sammenholdet er vægtet højt.\nKornum er en skøn lille landsby lidt uden for Løgstør, som ligger i dejlig natur.\nLivø - Næsby - Rønbjerg\nLivø, Næsby og Rønbjerg er et område tæt ved Limfjorden, der emmer af fred, ro og idyl.\nLouns er en lille landsby, der er beliggende lidt udenfor Hvalpsund.\nNæsborg - Tolstrup\nNæsborg og Tolstrup er små landsbyer, der ligger lidt fra Løgstør og tæt på Nørrekær Enge.\nOverlade er en by, der blev grundlagt af munkene på Vitskøl Kloster. En dejlig lille landsby.\nRanum er en by beliggende i det vestlige Himmerland i skønne omgivelser nær Limfjorden og Vilsted Sø\nRavnstrup er en lille by syd for Løgstør med kort afstand til Limfjorden.\nRisgårde har en unik placering ned til Limfjorden og er alligevel tæt på både Farsø, Aars, Skive og\nPadkær er et lille område, der ligger 2,5 km fra Overlade.\nSimested ligger lunt mellem de smukke Hverrestrup bakker med de talrige gravhøje og ådal omkring.\nSjøstrup er en lille by, der ligger lige uden for Aars.\nSkarp Salling er en landsby i Vesthimmerland nær Løgstør.\nSkivum er en hyggelig lille by, hvor indbegrebet er nærhed og omsorg for hinanden\nStrandby er en landsby i det vestlige Himmerland ud til Limfjorden og nær Ertebølle og Farsø.\nSvingelbjerg er en lille landsby, der ligger 3,5 km fra Farsø centrum.\nSøbyerne er et sammenhold af de tre byer; Vilsted, Ranum og Overlade, som omkranser Vilsted Sø.\nTestup er en lille landsby i Vesthimmerland nær Aalestrup.\nUllits er en mindre by i det sydvestlige Himmerland\nVegger er en lille by i Himmerland med omkring 300 indbyggere.\nVester Hornum er en landsby, hvor sammenhold og viljen til fællesskabet står øverst på podiet.\nVesterbølle er en meget gammel landsby, som menes at have historie helt tilbage til vikingetiden.\nVilsted er en lille landsby med lige over 200 indbyggere.\nVindblæs er en mindre landsby i det nordvestlige Himmerland med omkring 220 indbyggere.\nVognsild er en by i det vestlige Himmerland med omkring 250 indbyggere.\nØsterbølle er en landsby, hvor sammenhold og godt naboskab er rigtig vigtigt.\nØstrup er en lille landsby og gammel stationsby, som ligger mellem Aars, Farsø og Aalestrup.


Signalværdi? - Side 2 - Debatten\nIndlægaf Krølle » 11. mar 2016, 20:38\nSå længe du er engageret i dit job, ville jeg være fløjtende ligeglad.\nI der synes, det sender dårlige signaler - gider I uddybe? Jeg forstår simpelthen ikke, hvordan en ikke-symbolladet tegning på huden kan vinde over en egentlig vurdering af personen? At man måske ikke er fan af tatoveringer i privat regi, kan jeg sagtens forstå, men at det ligefrem påvirker opfattelsen af en pædagog, har jeg svært ved at forstå. Der er SÅ mange andre ting, der ville stå på min liste over væsentlige apekter hos folk, der skulle passe mit barn.\nEdit: at kalde det "vinde over" er nok så meget sagt, men så påvirke. Same same for mig.\nIndlægaf Bimmerdyret » 11. mar 2016, 21:02\nKrølle skrev: Jeg forstår simpelthen ikke, hvordan en ikke-symbolladet tegning på huden kan vinde over en egentlig vurdering af personen? At man måske ikke er fan af tatoveringer i privat regi, kan jeg sagtens forstå, men at det ligefrem påvirker opfattelsen af en pædagog, har jeg svært ved at forstå.\nFor mange med tatoveringer er der ikke tale om ikke-symbolladet tegning på huden - faktisk siger de fleste med tatoveringer at det netop er deres tatoveringer der viser hvem de egentlig er. Er det så underligt at folk ser sådan på folk med tatoveringer??\nFor mig er der ikke nogen forskel på om det er en pædagog eller en ingeniør.\nMen man kan nu altså ikke forvente 100% indsigt fra andre i at en gummiand på højre skulder nødvendigvis er logisk i forhold til den tatoveredes selvværd/identitet Andre udtrykker det på andre måder.\nIndlægaf Bimmerdyret » 11. mar 2016, 21:08\nOg den "onde" pædagog kunne mumle noget med at jo ældre man er, desto pænere er tegningerne\nmeeeeen... efter 10 år kunne en Gitte 3,5 år vel godt gå som en retro udgave af Poul Pava\nIndlægaf Krølle » 11. mar 2016, 21:10\nJeg mener symbolladet som i objektivt symbolladet, hvis man da kan sige det - a la klare politiske el.l. budskaber.\nJeg er med på, at tatoveringer oftest har symbolværdi for ejeren, men det er sådan set ligegyldigt for mig. Det er stadig bare en tegning på huden, og jeg er ligeglad med, om folk anskaffer sig symbolkunst til væggene eller huden. Det er privat og angår ikke mig, så længe pågældende kunst ikke udtrykker klare symbolværdier, der er i strid med mit grundlæggende værdisyn.\nIndlægaf Studsgaard » 11. mar 2016, 21:12\nJeg forstår ikke dem der i denne tråd skriver det sender en uheldig signalværdi. Men ikke uddyber det? Jeg forstår ikke hvad uheldigt der er ved det.\nI dag syntes jeg tatoveringer er så normale, at de ses på alle mulige slags mennesker i alle forskellige lag i samfundet.\nTil trådstarter, hvis du var pædagog i mine børns institutioner ville jeg ikke tænke andet end de er flotte. Og skulle jeg finde på at kommentere på dem, ville det være positivt.\nIndlægaf Bimmerdyret » 11. mar 2016, 21:20\nMå være dig svar skyldig - for aner hat om tatoveringer, og fabulerer blot over hvad dem jeg kender med tatoveringer har sagt om dette og hint. Jeg kan slet ikke relatere til det med tatoveringer og årsag, fordi det er så langt fra min personlighed, selvfølelse mm.\nJeg hører tit "brok" over at det "altzå ikke bare er en tegning på huden" - så derfor ser jeg det netop ikke som bare sådan pg dermed at tatoveringer netop ER symbolladet.\nMht det private - hvis de mener det er privat - så ved de sgu også godt hvor de skal placere dem\nIndlægaf Aima » 11. mar 2016, 21:29\nJeg synes, tatoveringer, faktisk særligt det der meget farverige og omfangsrige look, efterhånden er blevet så mainstream, at det ikke rigtigt signalerer noget længere, altså udover at bæreren så nok godt kan lide mange, store og farverige tatoveringer. Jeg ville ikke skænke det én eneste negativ tanke ift. ansvarsbevidsthed og kompetencer.\nIndlægaf Krølle » 11. mar 2016, 21:31\nJeg er helt med på, at tatoveringerne oftest har stor symbolværdi for dem, der får dem. Det jeg ikke forstår er, at de - med mindre det "objektivt" er stærke symboler - kan vække negative følelser hos tilfældige mennesker.\nLikede indlæg: 11299\nIndlægaf Dikus » 11. mar 2016, 21:32\nJeg ved godt, det er populært at sige, man ser tatoveringer i alle samfundslag. Men nej. Det gør man ikke. Nogle steder er de skjulte, hvis de er der - og ellers typisk undtagelsen.\nMange tatoveringer ser jeg typisk kun hos folk, der er kreative og lever godt af det og/eller folk, jeg værdimæssigt ligger meget langt fra.\nDermed bliver det et signal, jeg ikke bryder mig om. Og bemærkninger ala "du må få så mange tatoveringer, du vil, når du bliver 18" ville gøre mit smil meget anstrengt. For nuvel. Det er sandt. Men det er ikke en holdning til kropsændringer, jeg ønsker, nogen tillærer mit barn.\nIndlægaf Ado » 11. mar 2016, 21:36\nDet ville jeg nok ikke tænke så meget over. Ikke med dem du viser. Men hvis du havde et havnearbejdersprog og tatoveringer op ad halsen, så ville mine fordomme nok stå lidt i kø.\nIndlægaf Animi » 11. mar 2016, 21:39\nDikus skrev: Jeg ved godt, det er populært at sige, man ser tatoveringer i alle samfundslag. Men nej. Det gør man ikke. Nogle steder er de skjulte, hvis de er der - og ellers typisk undtagelsen.\nHvis det er mit indlæg der bliver hentydet til, vil jeg gerne lige uddybe at jeg ikke kunne finde på at opfordre børn til at få tatoveringer når de er 18 år - i det jeg skrev om, har vi helt konkret talt om farvetusser\nSenest rettet af Animi 11. mar 2016, 21:40, rettet i alt 1 gang.\nIndlægaf LadyFox » 11. mar 2016, 21:40\nMen kan man så ikke sige det samme om påklædning, frisure, make up, valg af briller - altså, det er som oftest ikke bare påklædning, frisure, make up eller briller. Det er som oftest heller ikke valgt sådan helt tilfældigt.\nAltså, som jeg ser det så sender alt hvad vi gør med vores udseende en eller anden form for signal, bevidst som ubevidst - men ligesom at alt tøj ikke sender det samme signal, så sender alle tatoveringer vel heller ikke det samme signal?\nAltså, jeg synes det er fair nok at mene at tatoveringer er dårlig smag og den slags, men jeg kan ikke se hvorfor et lille hjerte på håndledet (f.eks.) skulle sende et signal som skulle påvirke børn negativt, eller udstråle til andre voksne at der her er tale om et menneske der ikke er i stand til at tage sigaf andre folks børn.\nIndlægaf DetSorteCirkus » 11. mar 2016, 21:40\nJeg tror, at det meget handler om, hvad man er vant til.\nJeg har selvfølgelig lagt mærke til, at tatoveringer er blevet meget mere almindelige indenfor de seneste år, men derfor er det stadig ikke noget, der bliver brugt i min venne- og familiekreds, medmindre man, i det sidste tilfælde, er subkulturel.\nJeg lægger ikke noget særligt i tatoveringer, i hvert fald ikke noget, der overskygger mit indtryk af personen bag, men jeg tror, at det, som med så mange andre ting her i livet, spiller ind, at det ikke er noget, jeg ser på mine nærmeste relationer eller selv kunne forestille mig at få lavet, og at det derfor er "noget anderledes" for mig og noget, der ligger mig fjernt, uden at jeg er ved at besvime af forargelse eller lignende. For mig er tatoveringer som dine først og fremmest et spørgsmål om æstetik, og derfor kunne det ikke falde mig ind at lade dem influere på min vurdering af din faglighed.\nSenest rettet af DetSorteCirkus 11. mar 2016, 21:42, rettet i alt 1 gang.\nIndlægaf Aima » 11. mar 2016, 21:41\nKrølle skrev: Jeg er helt med på, at tatoveringerne oftest har stor symbolværdi for dem, der får dem. Det jeg ikke forstår er, at de - med mindre det "objektivt" er stærke symboler - kan vække negative følelser hos tilfældige mennesker.\nJeg kunne også godt tænke mig en uddybning, for jeg har virkelig også svært ved at relatere. Altså, tatoveringer op ad halsen eller i ansigtet vækker klart nogle negative associasioner hos mig, men blomster og cupcakes og stjerner og børnenavne og pin-up-damer i mange farver og store størrelser kan jeg med bedste evne ikke se, hvordan skulle påvirke negativt ift. bærerens hverv. Det er jo bare en stil, tænker jeg?\nJeg synes det er helt fjong at folk ikke bryder sig personligt om looket, det handler jo om smag og behag, men den slags kan man vel forhåbentligt godt abstrahere 100% fra, når man intuitivt vurderer sit barns pædagog.


Nicklas Bendtner FC København Fodboldtrøje - FodboldFreak.dk\nNicklas Bendtner FC København Fodboldtrøje\nNu kan vi endelig kigge nærmere på den nye Nicklas Bendtner FC København Fodboldtrøje.\nMon ikke vi kommer til at se en masse fans være iklædt denne trøje, på udebane, såvel som på hjemmebanen Telia PARKEN.\nDu er nok ikke den eneste der er på udkig efter en ny Nicklas Bendtner FC København Fodboldtrøje.\nNu hvor Nicklas Bendtner er tilsluttet sig FC København er der uden tvivl rigtig mange der vil være interesserede i netop denne fodboldtrøje.\nDen hvide hjemmebanetrøje\nDen mørkeblå udebanetrøje\nDen røde 3. trøje\nFans har ventet i årevis\nDer er ingen tvivl om at Nicklas Bendtners tilstedeværelse i København har været ønsket hos mange fans, og siden foråret 2018 har man faktisk kunne bestille t-shirts med Lord of Copenhagen print.\nMan ved dog også at netop Nicklas Bendtner forstår at dele vandene i en grad, så han næppe bliver en yndling hos alle fans af FC København – i hvert fald ikke før han begynder at levere på banen.\nStørste navn siden Laudrup\nDet er vel næppe nogen overdrivelse at Nicklas Bendtner er det største navn i Superligaen siden Brian Laudrup i 1999 skiftede fra Chelsea FC til netop FC København. I første omgang har han skrevet kontrakt frem til årsskiftet, men mon ikke både Nicklas Bendtner og FC København håber på succes og en forlængelse af denne.\nNicklas Bendtner FC København Fodboldtrøje blev udsolgt på få timer\nDa Nicklas Bendtner blev præsenteret som ny FC København spiller d. 2. september 2019 stak det helt af. I hvert for salget af spillertrøjer med Bendtner print og nummer 32 på ryggen. Salget gik så godt at FC Københavns egen Fan shop var nødt til at tænde de røde lamper og melde alt udsolgt af den hvide hjemmebanetrøje. Forhandlere som Unisport og Sportmaster oplevede også massiv interesse for lige netop den trøje.\nUden at kende til alle detaljerne i handlen mellem Rosenborg og FC København tror jeg godt vi kan konstatere at Nicklas Bendtners ankomst til København allerede nu har været en massiv økonomisk god forretning.\nHer kan du købe den nye Nicklas Bendtner FC København Fodboldtrøje\nFra forhandlerne nedenfor kan du finde det du søger, samt andre fede spillertrøjer fra Superligaen.\nDer er ingen tvivl om at en trøje med f.eks. “BENDTNER” på ryggen vil gøre stor glæde hos mange.\nAjax Amsterdam Udebanetrøje 2021\nAjax Amsterdam Hjemmebanetrøje 2021\nAjax Amsterdam 3. Trøje 2021\nSaint-Etienne FC Udebanetrøje 2019 Tyrkis Tottenham 3. Trøje 2019


Der er ingen tvivl om, at ham der har opfundet begrebet apps, ikke er til at få ned fra en piedestal. Og det forstår man egentlig godt. Fordi det er altså bare en smart idé. Du kan få apps til næsten alting, der er ikke det, som du ikke kan bruge en app til.\nEngang var internettet det sted, man fandt ting, men i dag er det på ens smartphone. Og derfor er app hundrede procent også en ting, man ikke bør undervurdere. Oftest bliver folks forskellige website udfaset med tiden, grundet appens tilstedeværelse.\nAppen gør det bare bedre, og der er ingen tvivl om, at du med en app kan komme langt i livet. Det kræver selvfølgelig, at du ved hvordan du får den kodet, og hvordan du gør det helt rigtigt. Derfor skal du altid tænke over, hvad appens formål er, for at få den største værdi ud af appen.\nApps i erhvervslivet\nDet er ikke kun til den enkelte forbruger, der er udviklet diverse apps. Der er også udviklet apps på arbejdsmarkedet, som skal øge en organistions performance. De store organisationer har oftest en app, som deres medarbejdere kan færdes på. Det skaber flow i organisationen og et sted, der er tilgængeligt for alle i organisationen.\nEt godt bud på dette kunne være Microsoft’s powerapps, som samler data og generer viden på en enkelt platform. Det gør det nemmere for forbrugeren, der let kan finde rundt i diverse ting og sager og giver derudover arbejdspladsen et forum, hvor alt organisationens data lagres.\nHvis man er i tvivl om, powerapps findes der Powerapps kursus i København, som man sagtens kan tage på. Og mon ikke, arbejdet vil betale, hvis de får en superbruger på arbejdspladsen, man altid kan gå til ved diverse problematikker.


Batteri indikator LED som kan indstilles via potentiometer-skruer » dkvolt.dk\nNæste afsendelse fredag 29.05 kl.16:00. Luk\nBatteri indikator LED som kan indstilles via potentiometer-skruer\nDigital temperaturstyring 12V med display og indbygningsboks DKK 56,25 (Inkl. moms)\nTemperaturstyring med 2 sensorer og 2 relæer DKK 181,25 (Inkl. moms)\nDigital temperaturstyring af 2 enheder DKK 180,00 (Inkl. moms)\nTemperaturstyring 230V med display DKK 220,00 (Inkl. moms)\nSolcelle 12V 3W vandtæt DKK 123,75 (Inkl. moms)\nSolcellepanel 1W 5V og med 200 mA strøm DKK 43,75 (Inkl. moms)\nSolcelle 5V 160mA indstøbt og vandtæt DKK 50,00 (Inkl. moms)\nDigital temperaturstyring 12V med display DKK 45,00 (Inkl. moms)\nDigital temperaturstyring 12V 200W af 2 enheder DKK 50,00 (Inkl. moms)\nFugt måling relæ 12V til måling af fugtighed i jord DKK 50,00 (Inkl. moms)\nBatteri indikator LED som kan indstilles via potentiometer-skruer. Den har display med 10 led-lys som indikerer hvad spændingen er på det tilsluttede batteri. Kan bruges med alle batterier, da Volt intervallet kan indstilles via en dreje-skue. Kommer som et samlesæt man selv samler.\nBatteri indikator LED som kan indstilles via potentiometer-skruer antal\nVarenummer (SKU): 0434 Kategori: Batteriindikator\nBatteri indikator LED som kan indstilles via potentiometer-skruer. Den har display med 10 led-lys som indikerer hvad spændingen er på det tilsluttede batteri. Kan bruges med alle batterier, da Volt intervallet kan indstilles via en dreje-skue.\nKommer som et samlesæt man selv samler. Det består af ganske få dele og opsætningen er ligefrem. Man skal dog have forstand på at lodde komponenter på et bord med en loddekolbe. Men hvor de enkelte dele skal sidde på printet er ligefrem til at forstå og behøver intet diagram.\nDenne batteri-indikator giver den ultimative frihed til at indstille lige netop den Volt man ønsker at vise. Vi skrueterminalerne i begge ender kan både top-Volt og bund-Volt indstilles. Endvidere kan displayet styres via trykknappen så det tændes/slukkes samt hvordan det lyser.\nEfter samlingen sker opsætningen via displayets 2 potentiometer-skruer som bestemmer minimum-Volt og maksimum-Volt.\nBatteri indikator LED specifikationer\nVolt-område: 2,4-20V DC\nDisplay: Røde led\nStørrelse: 45mm X 14mm\nLithium batteri kapacitet test med display og load-modstand\nBatteri indikator 8-70V DC med visning af Volt eller procent for opladning\nBatteri tester Ni-Mh på 1,5 Volt og 9 Volt batterier


Tyske principper skal styre Europas økonomi | Djøfbladet\nAf: Troels Heeger\nDa finanspagten i begyndelsen af marts blev vedtaget på et topmøde i Bruxelles, mistede de europæiske nationalstater en stor del af den demokratiske kontrol med deres nationale budgetter.\n”Gældsbremserne vil være bindende og gyldige for evigt,” sagde den tyske kansler Angela Merkel allerede på et EU-topmøde i januar.\n”Man vil aldrig kunne ændre dem med et parlamentarisk flertal,” tilføjede Merkel, der sammen med den franske præsident Sarkozy har været den altdominerende figur bag finanspagten.\nSom en del af den tyske krisepolitik er finanspagten, der indskriver gældsbremser i de nationale forfatninger, derfor blevet modtaget med udbredt skepsis i Europas kriseramte periferi. Ikke mindst i Grækenland, hvor spareprogrammer har ført til optøjer og anti-tysk agitation i både presse og parlament. I Frankrig har den socialistiske præsidentkandidat Francois Hollande svoret at ville genforhandle landets tilslutning til finanspagten, hvis han vinder det kommende præsidentvalg. Andre kritikere ser Merkels krisepolitik som et bekymrende vidnesbyrd om Tysklands genopdagelse af den nationale egeninteresse.\nSandheden er imidlertid mere kompleks end fortællinger om genkommende nationalisme og historisk betinget frygt for inflation. Tysklands krisestyring, der lægger vægt på finansiel disciplin, falder nemlig glimrende i tråd med en særlig skole af tysk økonomisk tænkning, der strækker sig helt tilbage til forbundsrepublikkens grundlæggelse.\n”Ordoliberalisme er den økonomiske skole, som traditionelt præger de fleste institutioner i Tyskland – lige fra forbundsbanken til finansministeriet,” forklarer den tyske økonom Sebastien Dullien, der er tilknyttet den europæiske tænketank European Council of Foreign Relations.\n”Ikke fordi det er en vigtig akademisk strømning, men fordi den har været så vigtig i forbundsrepublikkens historie.”\nStaten skaber det frie marked\nIfølge ordoliberalismens centrale princip bør staten stræbe efter at regulere markedet på en ordnende måde, der flugter med det bedste resultat i et hypotetisk marked med fri konkurrence.\n”I ordoliberalismen udstikker staten strenge rammebetingelser for markedet, eksempelvis for at hindre karteldannelser. Men derefter griber staten ikke ind i processen,” siger Sebastien Dullien om ordoliberalismens centrale princip.\nDermed afviger ordoliberalismen fra forudgående versioner af liberalistisk økonomi, herunder den angelsaksiske laissez-faire liberalisme – eksemplificeret ved Adam Smiths teori om den usynlige hånd, der regulerer markedet – ved at understrege behovet for en politisk styring af markedet for at modvirke uhensigtsmæssige monopol- og karteldannelser. Samtidig er ordoliberalismen skeptisk over for keynesianske begreber som offentligt forbrug og ekspansiv finanspolitik som mirakelkur mod stagnation og recession.\nSom økonomisk teori blev ordoliberalismen udviklet af økonomerne i Freiburg-skolen. Økonomer som Walter Eucken (1891-1950), Franz Böhm (1895-1977), Leonhard Mikshc (1901-1950) og Hans Großmann-Doerth (1894-1944) påvirkede i særlig grad den konservative finansminister og senere kansler Ludwig Erhard, der stod fadder til den tyske udgave af velfærdssamfundet, der under det tyske wirtschaftswunder blev lanceret under betegnelsen social markedsøkonomi.\nSelvom ordoliberalismen i sin klassiske udformning ikke længere dominerer de økonomiske fakulteter syd for grænsen, har de fleste tyske økonomer før eller siden været i berøring med den ordoliberalistiske arv, hvorimod keynesianismen med sit fokus på ekspansiv finanspolitik og offentlige investeringer traditionelt har haft ringe indflydelse i Tyskland. Det har haft konsekvenser for håndteringen af den tyske økonomi i perioden op til eurokrisen.\nI 2008 besluttede den tyske regering eksempelvis at sænke arbejdsgivernes bidrag til sociale sikkerhedsydelser til lønmodtagerne. Ved at reducere virksomhedernes lønomkostninger ønskede man på den måde at stimulere væksten. Samtidig hævede man momsen, hvilket gjorde det billigere at eksportere og dyrere at importere. Konsekvensen var bl.a. faldende realløn og et begrænset nationalt forbrug. Denne politik blev i de øvrige eurozonelande anskuet som en politik, der skete på bekostning af andre nationale økonomier.\nFrankrigs daværende finansminister Christine Lagarde (nu chef for IMF, red.) har flere gange langet ud efter Tyskland og opfordret den tyske regering til at stimulere det nationale forbrug og ikke mindst at øge de lave tyske lønninger, som selv tyske fagforeninger har accepteret som et nødvendigt onde for at bevare arbejdspladser under finanskrisen. Ifølge Lagarde har den tyske lønpolitik haft en negativ indflydelse på konkurrencedygtigheden i andre af eurozonens lande.\nForhøjede lønninger vil ifølge tysk tankegang medføre et tab af tysk konkurrencedygtighed uden nævneværdig effekt på økonomier i andre lande. Ud fra samme logik har tyskerne som betingelse for den seneste krisepakke insisteret på lønbesparelser i Grækenlands private sektor.\nKeynesianske økonomer, som eksempelvis den amerikanske nobelprisvinder Paul Krugman, har kritiseret Tyskland for at underkende EU og den europæiske centralbanks ansvar for at sætte gang i den græske vækst, der ifølge kritikere lider under de aktuelle sparereformer.\nSom ordoliberalist vil Angela Merkel imidlertid fastholde, at mindre gæld og færre offentlige udgifter betyder mindre risiko for beskatning i fremtiden, hvilket virker attraktivt på private investorer. I den ordoliberalistiske optik fører sparetiltag således ikke til recession, men er i stedet med til at stimulere vækst.\nMerkel og resten af det politiske establishment i Berlin har imidlertid været dårlige til at kommunikere og udlægge den ideologiske baggrund for den tyske krisepolitik. Det har ifølge Sebastien Dullien bidraget væsentligt til aktuelle politiske spændinger i eurozonen:\n”Ordoliberalisme er naturligvis en ideologi og har meget lidt med videnskab at gøre. Det er en ideologi med en indre sammenhæng, men efter min egen overbevisning viser erfaringer fra den store depression og finanskrisen, at man har brug for procespolitik.”\nIkke desto mindre er størstedelen af Europa med finanspagten nu blevet arvtagere af Tysklands ordoliberalistiske tankegods. Som den tyske Princeton-idéhistoriker Jan-Werner Müller for nylig skrev i et essay i London Review of Books:\n”Angela Merkel ønsker ordoliberalisme for eurozonen som helhed: Strenge regler og juridiske rammer, der ligger hinsides rækkevidden for demokratiske beslutningsprocesser.”